« F) Az 1866. évi nyugat-németországi hadjárat. | KEZDŐLAP Tartalomjegyzék | G) Az 1866. évi osztrák-olasz háború. »

Megjegyzések. Elmélkedések.

A nyugatnémetországi hadszíntér mindkét fél részére csak mint mellékhadszíntér jöhetett tekintetbe s így itt nagy dolgok, nagy célok eléréséről nem igen volt szó.

Mindkét fél hadműveleti terve, mely mindenekelőtt az erők egyesítését célozta, helyesnek mondható. Miután ez az egyesülés a poroszok részén megtörtént, azok immár igen helyesen arra törekedtek, hogy a hannoverieknek a másik két szövetséges csoporttal való egyesülését meggátolják, ami, a hannoveriek nehézkessége és kunktátoroskodása folytán nemcsak hogy teljes mértékben sikerült, hanem az utóbbiak végleges lekapcsolásával is végződött.

Egyébként mindkét fél hadműveletei igen nagyfokú erélytelenség bélyegét viselték magukon; döntést kereső összeütközések és csaták egyáltalában nem fordultak elő s e hadjárat eseményei a főhadszíntéren történt dolgokra semmiféle befolyást nem gyakoroltak.

« F) Az 1866. évi nyugat-németországi hadjárat. | KEZDŐLAP Tartalomjegyzék | G) Az 1866. évi osztrák-olasz háború. »