« A vasúti anyag tömeges elszállításának vádja. | KEZDŐLAP Tartalomjegyzék | Vyx alezredes március 20-i jegyzéke. »

Az antant megváltoztatja a belgrádi fegyverszüneti szerződés 1. fejezetét.

Ily körülmények között felette sajnálatos ténynek kell deklarálnunk, hogy a háború legfelsőbb tanácsa Presanék rágalmainak hitelt adva, Párizsban február 23-án illetve 26-án tartott ülésében elhatározta, hogy helyt ad a románok kérésének és megváltoztatja a belgrádi fegyverszüneti szerződés első fejezetét.

Nem kell hosszasan bizonyítanunk, hogy ez az eljárás, amely a két fél között létrejött megállapodásnak egyik legfontosabb határozatát egyoldalúlag és önkényűleg megváltoztatja, sem jogosnak, sem igazságosnak nem mondható. De sajnos, „Macht geht vor Recht” tartja a német példabeszéd és ezt az elvet alkalmazták a jelen esetben is.

A békekonferencia döntéséről az állandóan Párizsban tartózkodó Dimitrescu ezredes február 26-án azon melegében sürgönyileg értesítette a bukaresti főhadiszállást. Hivatalos formában ellenben csak március 7-én vették a románok az erre vonatkozó örömhírt a 22. számú mellékletben foglalt értesítés révén.

« A vasúti anyag tömeges elszállításának vádja. | KEZDŐLAP Tartalomjegyzék | Vyx alezredes március 20-i jegyzéke. »