« 15. A 924. évi szászországi kalandozás. | KEZDŐLAP Tartalomjegyzék | 16. A 926. évi középolaszországi hadjárat. »

Megjegyzések. Elmélkedések.

A külső arányaiban nem is valami jelentőségteljesnek látszó 924. évi szászországi kaland következményeiben, mint később látni fogjuk, döntő fontosságú eseménnyé vált az egész magyar nemzetre nézve. Abból a körülményből, hogy a magyarok Henrik súlyos feltételeit elfogadták, némely író azt következtette, hogy a fogoly vezér maga Zsolt volt, ami ugyan kizárva nincs, de nem nagyon valószínű. Csak az az egy biztos, hogy a kérdéses vezér a magyar vezérek legkiválóbbika lehetett, mert csak ez adja meg magyarázatát annak, hogy érte az egész nemzetre kiható és általa becsületesen be is tartott megegyezés köttetett.

« 15. A 924. évi szászországi kalandozás. | KEZDŐLAP Tartalomjegyzék | 16. A 926. évi középolaszországi hadjárat. »