« 2. Az osztrák sereg újjászervezése. | KEZDŐLAP Tartalomjegyzék | 4. A regensburgi hadjárat. »

3. Haditervek

Ausztria a háborút 3 hadiszínhelyen szándékozott lehetőleg meglepően megindítani, még pedig a Károly főherceg vezette fősereggel Németországban, János főherceg seregével Olaszországban, Ferdinánd főhercegével pedig Lengyelországban. Főként a németországi hadiszíntéren tartották a minél gyorsabb tevékenységet helyénvalónak, még mielőtt Napoleonnak módjában állott volna Spanyolországból seregeit odavonni. A német és olasz hadiszínhely között összekötő kapcsot képezendő, egy hadtest Chasteler táborszernagy alatt Tirolban volt hivatva működni.

Napoleon a háború közeli kitörésére számítva, már március havában tetemes erősbítéseket küldött Dél-Németországba. Egyébként az osztrák támadást bevárni szándékozott, hogy seregét a körülményekhez képest vagy a Duna völgyében, vagy Csehország ellen összpontosítsa és vezesse támadólag előre. Az olasz és a lengyel hadiszínhelyen álló csoportokat egyelőre védő magatartásra utasította.

« 2. Az osztrák sereg újjászervezése. | KEZDŐLAP Tartalomjegyzék | 4. A regensburgi hadjárat. »