« 5. Ellentétek a lengyel királyi párral Galicia, Lodoméria, a Havasalföld és Moldva miatt. | KEZDŐLAP Tartalomjegyzék | 6. Az 1394–1395. évi moldvai hadjárat. Megállapodás Mircse oláh vajdával. »

Megjegyzések. Elmélkedések.

Ama körülmény, hogy a Havasalföld és Moldva fejedelmei a mind veszedelmesebbé váló török ellen nem Magyarországban, hanem Lengyelországban keresnek oltalmat, félremagyarázhatatlan bizonyíték amellett, hogy ezek a melléktartományok akkoriban nem valami túlnagyra taksálták Magyarország erejét és tekintélyét, sőt talán ellenállóképességét sem a törökökkel szemben. És ez a nagyfokú bizalmatlanság nem is volt egészen indokolatlan; legalább Zsigmondnak fűhöz-fához kapkodása és a legvégsőig menő engedékensége Hedviggel és Ulászlóval szemben elég világos bizonyítékai annak a kellemetlen, bizonytalan állapotnak, amelyben akkoriban Zsigmond és az egész ország úgyszólván nyakig benne volt és valóban szerencsének mondható, hogy Bajazid nem valami túlságosan sietett, hogy Magyarországnak akkori szorult helyzetét minél gyorsabban a maga javára kiaknázza.

Mint igen érdekes jelenséget, ki kell emelnünk Nagy Lajos ifjabbik leányának, Hedvignek, birodalma területének megnagyobbítását célzó férfias, elszánt és önálló tevékenységét és munkálkodását; bár másrészt eléggé sajnálatos, hogy ez a bravúros módon véghez vitt területszerzés volt anyaországának rovására ment.

« 5. Ellentétek a lengyel királyi párral Galicia, Lodoméria, a Havasalföld és Moldva miatt. | KEZDŐLAP Tartalomjegyzék | 6. Az 1394–1395. évi moldvai hadjárat. Megállapodás Mircse oláh vajdával. »