« B) A németalföldi és spanyol hadszintér főbb eseményei. | KEZDŐLAP Tartalomjegyzék | 8. Az 1708. évi hadjárat. »

7. Az 1707. évi hadjárat.

XVIII/2. és XVIII/4. számú melléklet.

Az 1707. évre Savoyai Jenő és a Savoyai herceg Olaszországban egy 35.000 főnyi sereget gyűjtöttek össze a Franciaországba való betörésre. Mindenekelőtt Toulont akarták bevenni, azután pedig a támadó hadműveleteket a Rhône mentén fölfelé tovább folytatni. Toulon védőműveinek egyrészét ostrommal bevették ugyan, a vár ostroma azonban nem sikerült, mire Jenő herceg újból Piemontba tért vissza. Ez alatt gróf Daun Wirich tábornok Nápolyt kerítette hatalmába.

Németországban Villars lépett fel támadólag a Rajnán át és május 13.-án be is vette ostrommal a stollhofeni vonalakat, miután azonban Mercy császári tábornok a Vivan tábornok vezette francia csoportot Offenburgnál megverte, Villars ismét a Rajna mögé vonult vissza.

Spanyolországban Berwick francia tábornagy április 25.-én Almansa-nál megverte az angol-holland seregeket és e győzelmét oly erélyes módon aknázta ki, hogy Károly főherceg már csak Katalóniát és Valencia egyrészét tarthatta meg.

« B) A németalföldi és spanyol hadszintér főbb eseményei. | KEZDŐLAP Tartalomjegyzék | 8. Az 1708. évi hadjárat. »