« 14. számú melléklet. Román atrocitások. | KEZDŐLAP Tartalomjegyzék | 16. számú melléklet Kratochwill ezredesnek Berthelot tábornokhoz intézett memoranduma. »

15. számú melléklet
Az Apáthy–Berthelot-féle egyezmény

(Lásd a 10. számú mellékletet.)

1. Bár a demarkációs vonal nem változik, mégis kívánatos súrlódások elkerülése végett, hogy azon vonaltól délre és keletre, mely Nagybányát Kolozsvárral és Kolozsvárt Dévával levegővonalban összeköti és melynek folytatását nyugati irányban a Maros folyó képezi, se magyar katonaság, se csendőrség, sőt még magyar nemzetőrség se tartózkodjék. Ennél fogva tehát ezen terület haladéktalanul kiürítendő és az összes katonaság, csendőrség és nemzetőrség a jelzett vonaltól, illetve a következő pontban jelzett zónától nyugatra, illetve északra elterülő országrészbe köteles visszavonulni.

2. Az előbbi pontban említett vonaltól az ország belseje felé eső részben egy 15 km széles semleges zóna állapíttatott meg, melyet katonaság meg nem szállhat. Ezen zóna magyar községeiben magyar, román községeiben pedig román kir. csendőrség teljesíthet csak szolgálatot. Csak amennyiben csendőrség a rend fenntartásához elégtelennek bizonyulna, lesz magyar többségű községekben magyar, román többségűekben román katonák segítsége kérendő. (Dr. Apáthy István főkormánybiztosnak 1919. január 6-án kelt 250/1919. sz. jelentése.)

« 14. számú melléklet. Román atrocitások. | KEZDŐLAP Tartalomjegyzék | 16. számú melléklet Kratochwill ezredesnek Berthelot tábornokhoz intézett memoranduma. »