« a) Károly főherceg és Napoleon előkészületei az újabb döntő mérkőzésre. | KEZDŐLAP Tartalomjegyzék | c) Hadműveleti tervek és bevezető hadműveletek. »

b) Erőviszonyok.

Június vége felé a hadakozó felek következőleg állottak egymással szemben:

A franciák részéről:

A gárda, Walther, 12 zlj., 18 lov. sz. és 60 löveg, mintegy 11.000 ember Bécsben.

A II. hadtest, Oudinot, 48 zlj., 11 lov. sz. és 85 löveg, mintegy 23.000 ember Bécsnél.

A III. hadtest, Davoust, 52 zlj., 42 lov. sz. és 96 löveg, mintegy 36.000 ember Bécs és Köpcsény között.

A IV. hadtest, Massena, 42 zlj., 29 lov. sz. és 90 löveg, mintegy 33.000 ember a Lobau szigeten.

A IX. hadtest, Bernadotte 19 zlj. 20 lov. sz. és 42 löveg, mintegy 20.000 ember St. Pöltennél.

A VII. hadtest, Wrede hadoszt., 9 zlj., 8 lov. sz. és 36 löveg, mintegy 6000 ember St. Pöltennél.

A lov. tart. Bessières, 56 lov. sz. és 24 löveg, mintegy 7000 ember Bécs körül.

Összesen: 182 zlj., 184 lov. sz. és 433 löveg, mintegy 136.000 ember.

Bécstől távolabb állottak, de a csatához még bevonhatók voltak:

Jenő alkirály serege, 59 zlj., 20 lov. sz. és 94 löveg, mintegy 32.000 ember Győrnél.

A XI. hadtest, Marmont, 14 zlj., 1 lov. sz. és 12 löveg, mintegy 10.000 ember Grácban.

Együttvéve: 255 zlj., 205 lov. sz. és 539 löveg, mintegy 178.000 ember.

Ugyanekkor az osztrák hadsereg következőleg állott:[1]

Baloldali elővéd, Nordmann altábornagy, 23 zlj., 20 lov. sz., 26 löveg, mintegy 14.000 ember Gr. Enzersdorfnál.

I. hadtest, Bellegarde lovassági tábornok, 22 zlj., 8 lov. sz., 80 löveg, mintegy 21 ember Wagramnál.

II. hadtest, Hohenzollern altábornagy, 26 zlj., 6 lov. sz., 76 löveg, mintegy 26.000 ember Parlaasdorfnál.

III. hadtest, Kolowrat táborszernagy, 22 zlj., 6 lov. sz., 80 löveg, mintegy 16.000 ember Stammersdorfnál.

IV. hadtest, Rosenberg altábornagy, 24 1/3 zlj., 8 1/2 lov. sz. 80 löveg, mintegy 18.000 ember Markgrafneusiedelnél.

V. hadtest, Reuss táborszernagy, 12 zlj., 8 lov. sz., 50 löveg, mintegy 17.000 ember Strebersdorfnál.

VI. hadtest, Klenau altábornagy, 25 1/2 zlj., 16 lov. sz., 80 löveg, mintegy 14.000 ember Esslingennél.

Tartalék hadtest, Liechtenstein lovassági tábornok, 17 zlj. 83 lov. sz. 110 löveg, mintegy 17.000 ember Breitenleenél.

Összesen: 171 2/3 zlj., 155 1/2 lov.sz, 582 löveg, mintegy 143.000 ember.

János főherceg serege 20 zlj., 29 lov. sz., 37 löveg, mintegy 20.000 ember Pozsonynál.

Együttvéve 191 2/3 zlj., 184 1/2 lov. sz., 619 löveg, mintegy 163.000 ember.

> [1] Lásd a XX/32-a. számú mellékletet.

« a) Károly főherceg és Napoleon előkészületei az újabb döntő mérkőzésre. | KEZDŐLAP Tartalomjegyzék | c) Hadműveleti tervek és bevezető hadműveletek. »