« Az ukránok igényei. | KEZDŐLAP Tartalomjegyzék | Az Erdély megszállására szánt erők. »

A románok betörése Erdélybe.

A bennünket környező szomszédok közül már kezdettől fogva a legveszedelmesebbek a románok voltak, akik már évtizedek óta nagyobbára a mi rovásunkra megalakítandó, még a mainál is nagyobb „Nagyromániá”-ról álmodoznak, melynek legszélsőbb keleti határát egy, a román lakosság közt széltében terjesztett térkép szerint egészen a Tiszáig szeretnék kitolni. A Magyarországtól ekként elszakított részből Erdély „Transilvania”, a felső Tiszától északra fekvő rész „Maramures”, a Tisza és Maros közti rész „Crisana” s végül a Maros-Tisza-Duna közti rész „Temesana” nevet viselne.

E gondolat és ábránd révén már régóta nemcsak a román királyság románjai, hanem a magyarországi románok is szembekerültek a magyarsággal. Azonkívül volt a Délkeleten még egy, bár számra nézve kisebb, de azért mégis számottevő ellenségünk, a szászoknak radikális csoportja, az úgynevezett zöldszászok, akik az októberi forradalom kitörése idején szintén elég ellenséges magatartást tanúsítottak velünk szemben.

« Az ukránok igényei. | KEZDŐLAP Tartalomjegyzék | Az Erdély megszállására szánt erők. »