« iii) Az osviecimi ütközet 1866 június 27.-én. | KEZDŐLAP Tartalomjegyzék | iv) A neu-rognitzi és rudersdorfi ütközet 1866 június 28.-án. »

iiii) A skalitzi ütközet 1866 június 28.-án.

A június 27.-én Wysokow–Nachodnál vereséget szenvedett VI. hadtest szorult helyzetén segítendő, az osztrák hadseregparancsnokság a VIII. és IV. hadtestet 28.-án reggel a VI. hadtest mögé rendelte, honnan aztán a VIII. hadtest a VI. hadtest felváltására Skalitzra vonult.

Miután e napon a porosz V. hadtest előnyomulását Skalitzon át tovább folytatta, itt közte és a visszavonulását már megkezdett osztrák VIII. hadtest között kemény összecsapásra került a dolog, mely után ez utóbbi, tetemes veszteséget szenvedve, a Schweinschädelnél álló IV. hadtestre vonult vissza.[1]

> [1] A skalitzi ütközetben az osztrák VIII. hadtest halottakban 69 tisztet és 1798 embert, sebesültekben 56 tisztet és 825 embert, foglyul esettekben 80 tisztet és 2749 embert, vagyis összesen 205 tisztet és 5372 embert vesztett. Az ütközetben a magyar csapatok közül csak a Kreyssern-dandár kötelékébe tartozó 32. gyalogezred vett részt, melynek vesztesége halottakban 10 tisztre és 237 emberre, sebesültekben 11 tisztre és 232 emberre, foglyul esettekben 4 tisztre és 191 emberre, vagyis összesen 25 tisztre és 660 emberre rúgott. A poroszok halottakban mindössze 17 tisztet és 292 embert, sebesültekben 45 tisztet és 1011 embert, vagyis összesen 62 tisztet és 1303 embert vesztettek.

« iii) Az osviecimi ütközet 1866 június 27.-én. | KEZDŐLAP Tartalomjegyzék | iv) A neu-rognitzi és rudersdorfi ütközet 1866 június 28.-án. »