« 7. Az 1597. év főbb hadi és egyéb eseményei. | KEZDŐLAP Tartalomjegyzék | 8. Az 1598. évi hadjáratok és az ezekkel kapcsolatos főbb események. »

Megjegyzések. Elmélkedések.

Az ezévi hadjárat minden különösebb, illetve érdekesebb jelenségek híján van. Ujdonság volt a tatai sikerült petárda-támadás, amelyet az azzal megbízott keresztény had igen nagy furfanggal és ügyességgel hajtott végre.

Báthory Zsigmond legújabb hóbortos elhatározása és cselekedete katonai szempontból annyiban figyelemreméltó, mert ezzel további katonai sikereinek útját szegte, pedig főleg 1595. évi harctéri munkálkodása kilátást nyújtott arra, hogy ő még sok szép győzelmet arathat a törökön. Csak az volt a baj, hogy Rudolf császárban és Miksa főhercegben inkább kerékkötőkre, mint kiadós támogatókra talált.

A törökök részén az új csillagszámba menő Szaturdzsi Mohammed nem sok vizet zavart, de még ez is elegendő volt ahhoz, hogy a gyenge, erélytelen és tehetetlen Miksa főhercegnek imponáljon és őt, még mielőtt kardjaikat összemérték volna, szégyenletes meghátrálásra késztesse.

« 7. Az 1597. év főbb hadi és egyéb eseményei. | KEZDŐLAP Tartalomjegyzék | 8. Az 1598. évi hadjáratok és az ezekkel kapcsolatos főbb események. »