« 9. Az 1709. évi hadjárat. | KEZDŐLAP Tartalomjegyzék | 11. Az 1711. évi hadjárat. »

10. Az 1710. évi hadjárat.

XVIII/4. számú melléklet.

Spanyolországban Starhemberg 26.000 emberrel a Segré mögött állott, a portugál csapatok Elvasnál gyülekeztek, a Stanhope alatt álló angol csapatok pedig előnyomulásban voltak a Segré felé. Anjoui Fülöpnek ebben az évben csak mintegy 50.000 főnyi spanyol serege volt. Starhemberg a spanyolokat július 27.-én Almenaranál megvervén, Leridára szorította vissza, majd őket augusztus 20.-án Saragossánál újból megvervén, Madridot ejtette hatalmába. Ezt azonban csakhamar ismét el kellett hagynia, mivel Vendôme 27.000 emberrel útban volt a főváros felé, Starhemberg pedig egyedül nem igen szállhatott vele szembe, miért is ismét Katalóniába tért vissza. Vendôme követte a visszavonulót és 18.000 emberével december 10.-én Villa Viciosánál megtámadta és meg is verte Starhemberg 13.000 emberét és ezzel végleg biztosította Fülöp trónját.

« 9. Az 1709. évi hadjárat. | KEZDŐLAP Tartalomjegyzék | 11. Az 1711. évi hadjárat. »