« 2. Haditervek. | KEZDŐLAP Tartalomjegyzék | 4. A délnémetországi és a rajnai hadjárat. »

3. Erőcsoportosítás. Hadászati felvonulás.

Március elején, a háború kitörése előtt az egymással szemben álló erők csoportosítása a következő volt:

A szövetségesek részén egyelőre csak Ausztria hadai állottak a határokon, még pedig: 1. Károly főherceg 80.000 emberrel a Lech mentén; hozzá tartozott még a 15.000 emberrel Neumarktnál álló Sztáray, továbbá Hotze és Auffenberg, akik összesen 26.000 fővel Vorarlbergen és Graubündtenben állottak. 2. Bellegarde 48.000 emberrel Tirolban. 3. Kray 86.000 fővel az Etsch mentén Verona–Legnago között. Az orosz haderők közül 30.000 embernek pedig Szuvarov alatt Krayhoz kellett csatlakoznia, de ezek az erők a hadműveletek megkezdésekor még csak útban voltak.

A franciák részén állott: 1. A 37.000 embert számláló dunai hadsereg Jourdan parancsnoksága alatt Strassburgnál és Baselnél; Bernadotte 8000 főnyi figyelő hadtestével Mannheimnál. 2. A helvéciai hadsereg 30.000 ember, Massena alatt a Vierwaldstätti tó tájékán; Lecourbe 10.000 emberrel a Szent-Gotthárd és Szent Bernhard szorosokig előretolva. 3. Az olaszországi hadsereg, 58.000 ember Scherer alatt a Chiese és Mincio között, 4. A batáriai hadsereg Bonne alatt, 20.000 ember, Hollandiában. 5. A nápolyi hadsereg, 35.000 ember, Macdonald alatt a parthenopäi köztársaságban.

« 2. Haditervek. | KEZDŐLAP Tartalomjegyzék | 4. A délnémetországi és a rajnai hadjárat. »