« a) Hadászati felvonulás. | KEZDŐLAP Tartalomjegyzék | c) A hadműveletek lefolyása. »

b) Hadműveleti tervek.

Carnot hadműveleti terve szerint az előnyomulást Jourdan-nak kellett megkezdenie, még pedig olyanformán, hogy a Morceau alatt álló jobbszárnyat állva hagyva, a középpel és a balszárnnyal Düsseldorf, Cöln és Neuwiednél a Rajna jobbpartjára átkelvén, fokozatos jobbrakanyarodás formájában az alsó Majna felé előnyomulva, e mozdulattal egyrészt Morceau átkelését megkönnyítse, másrészt Károly főherceget a Pfalz elhagyására és a Rajna mögött való visszavonulásra bírja. Morceau nak Strassburgnál a Rajnán átkelvén, előbb Karlsruhe, majd Stuttgart felé kellett előnyomulnia. Siker esetén a továbbiak folyamán a két seregnek a Duna völgyében kellett egyesülnie a Bécs felé való együttes előnyomulás céljából.

Az osztrákok hadműveleti terve szerint Károly főhercegnek a Trier felé való előnyomulás által a szemben álló francia erőket a Mosel és a Saar mögé kellett visszaszorítani, hogy aztán nyugodtan hozzáfoghasson Landau ostromához; majd Elsassban tovább előnyomulva, tartós szerencse esetén Strassburgot kellett ostrom útján hatalmába ejtenie. Ámde Wurmser nek május 31.-én az olasz hadiszíntérre történt elindítása után a bécsi haditanács a támadó hadműveleteket nem tartotta elindítása után a bécsi haditanács a támadó hadműveleteket nem tartotta többé kivihetőknek, s Károly főherceg egyelőre védelemre utasította, amíg Olaszországban a helyzet jobbra fordulván, a németországi hadiszíntéren ismét támadó hadműveletekre lehet majd gondolni.

« a) Hadászati felvonulás. | KEZDŐLAP Tartalomjegyzék | c) A hadműveletek lefolyása. »