« f) Rákóczy beavatkozása a havasalföldi és moldvai vajdák viszályaiba; a Portával fennálló feszültség fokozódása. | KEZDŐLAP Tartalomjegyzék | g) A harmincéves háború svéd-francia időszakának rövid vázlata. 1635–1648. »

Megjegyzések, elmélkedések.

Minden esetre feltűnő és figyelemre méltó az a következetesség és merészség, amellyel Rákóczy éveken át a Portával ujjat húzni merészkedett. Tette ezt egyrészt, mert a Bassarab vajdával kötött szerződés által nemcsak jövedelmét szaporította, hanem hátának biztosításáról is gondoskodott arra az esetre, ha neki majd, a svédek és franciák unszolásainak engedve, erdélyi hadait Magyarországba vagy talán még tovább, annak határain kívül is kellene vezetnie, mely esetben nem volt kizárva az sem, hogy a Porta reá szabadítja a folytonos mumusként magánál tartott Székely Mózest. Ennek a veszedelemnek a végleges kiküszöbölésére is számított Rákóczy folytonos ellenkezése által, látván, hogy jó szóval ezt Konstantinápolyban úgy sem érheti el.

Kár, hogy Kapronczay lovas hadának bukaresti működéséről adataink nincsenek, de majdnem biztos, hogy a magyar katonák ezúttal is kitettek magukért s így a bukaresti győzelemből ők is alaposan kivették a részüket.

« f) Rákóczy beavatkozása a havasalföldi és moldvai vajdák viszályaiba; a Portával fennálló feszültség fokozódása. | KEZDŐLAP Tartalomjegyzék | g) A harmincéves háború svéd-francia időszakának rövid vázlata. 1635–1648. »