« 25. számú melléklet Presan tábornok 1919. március 20-i intézkedése. | KEZDŐLAP Tartalomjegyzék | B) A proletárdiktatúra korszaka. »

26. számú melléklet
A 39. hadosztályparancsnokság 1919. január 16-i intézkedése az ukránok fellépésével szemben

270/v. o. sz.

1. Bandákkal szemben fegyveresen kell fellépni.

2. Reguláris ukrán csapatokkal szemben minden vérontás kerülendő. Parlementer Lawocnéra kiküldendő, aki a megszállás ellen írásbeli tiltakozást ad át. Ez alkalommal ki kell fejezni, hogy a megszállás teljesen jogtalan és Magyarország integritásának megsértése. Erről jegyzőkönyv veendő fel. Írásbeli biztosíték kérendő az ukrán főparancsnokságtól, hogy a magyar katonai parancsnokságok, csapatok póttestek, raktárak – a csendőrséget is beleértve – Bereg, Ugocsa és Mármaros megyékben helyeiken maradhassanak és tovább működhessenek.

3. A parlamenter írásbeli kijelentést vigyen magával, hogy ha az ukrán főparancsnokság az írásbeli biztosítékot a fenti értelemben kiadná, részünkről teljesen semleges magatartás fog tanúsíttatni. Az ukrán csapatok élelmezése és ellátására vonatkozólag szintén megegyezés kötendő, hogy esetleg az ukrán rekvirálás csakis a magyar politikai hatóságok útján a helyi árak tekintetbevételével készpénzfizetés ellenében történhessék.

Ami a parancsnokságok és csapatok magatartását illeti, úgy ezek helyükön maradnak; ha az ukránok részéről az előbb vázolt biztosítékok megadatnak, az anyagi kiürítés természetesen az eddig kiadott rendeletek értelmében folytatandó.

Az esetben, ha az ukránok a csehekkel vagy románokkal összeütközésbe kerülnének, úgy felesleges vérontás elkerülése végett teljesen semleges magatartás tanúsítandó.

« 25. számú melléklet Presan tábornok 1919. március 20-i intézkedése. | KEZDŐLAP Tartalomjegyzék | B) A proletárdiktatúra korszaka. »