« f) Salamon és a hercegek hadjáratai a külellenségek ellen. (1067–1072.). | KEZDŐLAP Tartalomjegyzék | Megjegyzések. Elmélkedések. »

1. Az 1067. évi horvát hadjárat.

A kibékülés után Salamon és unokatestvérei a legjobb egyetértésben éltek egymással s az ennek révén uralkodó nyugalom elsősorban az országnak vált javára, amelyet kétharmad, illetve egyharmadrészben közös megállapodás szerint kormányoztak.

De nemcsak bent, hanem kifelé is egymás mellett találjuk a két unokatestvért, Salamont és Gézát. Első közös vállalatuk Géza sógorának Zvoinimir horvát fejedelemnek érdekében történt, akit a karantánok támadtak meg s alighanem a Quarnero melléki tartományt vették el tőle. A segítségül hívott Salamon és Géza személyesen egy-egy had élére állva, berontottak Karantániába és visszaszerezték Zvoinimirnek azt, amit tőle elvettek. A horvát fejedelem a kor szokása szerint dúsan megajándékozta a királyt, Géza hercegnek pedig drága prémekkel, arannyal és ezüsttel kedveskedett.[1]

> [1] Thuróczy II. 47. – Cromer, Hist. Pol. Lib. V. 85. – Dandulus id. m.

« f) Salamon és a hercegek hadjáratai a külellenségek ellen. (1067–1072.). | KEZDŐLAP Tartalomjegyzék | Megjegyzések. Elmélkedések. »