« A deési ütközet. 1848. december 23-án. | KEZDŐLAP Tartalomjegyzék | Ütközetek Beszterce és Naszódnál (1848. december 31-én). »

A bethleni ütközet (1848. december 29-én).

1. számú melléklet.

Bem december 28-án ért Bethlen elé, ahol Jablonski és Urban mintegy 3000 főnyi egyesült hada a Bethlen és Szamos alkotta szögben igen előnyös állásban volt.

Bem december 29-én erős ellenséges tüzér-tüzben hadával a fenékig befagyott Szamoson átkelvén, mindenekelőtt tüzérségét vonultatta fel s az ellenség ütegeit kereszttüz alá vétette; 4 óra hosszat tartott a lövegharc, míg végre sikerül az ellenséges ágyúkat elhallgattatni. Ekkor aztán Bem gyalogságát szuronyrohamra indította előre, mely elől a már megpuhított ellenség csakhamar visszavonulni kényszerül; huszárjaink e kedvező alkalmat felhasználva, szintén rohamra indulnak, s ez által az ellenség megkezdett hátrálását vad futássá változtatják át, mely csak Besztercénél, ahova Jablonski hada, és Naszódnál, ahova Urban vette irányát, ért véget. Azonban Bem sem rest, s anélkül, hogy fáradt csapatjainak pihenőt engedne, Naszód felé Riczkót rendelte ki, míg ő maga Beszterce ellen nyomult tovább előre.

« A deési ütközet. 1848. december 23-án. | KEZDŐLAP Tartalomjegyzék | Ütközetek Beszterce és Naszódnál (1848. december 31-én). »