« g) Az 1228. évi bolgár hadjárat. | KEZDŐLAP Tartalomjegyzék | h) Az 1229. évi halicsi hadjárat. »

Megjegyzések. Elmélkedések.

Ezt a bolgár hadjáratot aligha tekinthetjük valóban komoly háborúnak; nem volt az egyéb nagyobbszabású portyázásnál. A hadműveletekben mindkét részről csak alárendeltebb erejű csapatok vehettek részt, ami abból is kitűnik, hogy a magyarok Bodonnyal sehogysem bírtak boldogulni, a bolgárok pedig rendszerint kitértek a nyílt mezőn való összeütközés elől s ehelyett inkább lesből támadtak rá a hol itt, hol ott megjelenő székely-magyar csapatokra.

Bodonynak eredményes ellenállása arról is tanúskodik, hogy a magyarok várvívó eszközök felett ezúttal sem rendelkeztek.

Hogy meddig tartott a háború, nem tudjuk, de valószínű, hogy a két sógor hamarosan ismét békejobbot nyujtott egymásnak.

« g) Az 1228. évi bolgár hadjárat. | KEZDŐLAP Tartalomjegyzék | h) Az 1229. évi halicsi hadjárat. »