« A február 20-i román követelés. | KEZDŐLAP Tartalomjegyzék | Események március elejétől kezdve. »

Kratochwil ezredes válasza.

Kratochwil ezredes erre a következő választ adta:

„Tudomására hozom, hogy a magyar csapatok részére a fegyverszüneti szerződés értelmében mint demarkációs vonal csak a Maros vonala érvényes. A román csapatok az antanttól csak egyes stratégiai pontok megszállására kaptak megbízást, nem pedig területek megszállására. Ennélfogva csapataimat vissza nem vonom. Ha a román csapatok a mi csapatainkra lőnének, vagy védtelen községeket lövetnének, akkor mi a román csapatokat szintén lövetni fogjuk. További fejleményekért a felelősség a románokra hárul. Egyben értesítem, hogy a magyar csapatok által megszállott területen a román lakossággal szemben mindennemű erőszakoskodás és fosztogatás a legszigorúbban meg van tiltva és ha ily esetek előfordulnának, a tetteseket a legszigorúbban büntetik. A román parancsnokság által a magyar tiszteknek védtelen családtagjai ellen kilátásba helyezett megtorló intézkedéseit csak a román csapatok által a megszállt területeken már eddig is elkövetett kegyetlenségeik sorozatát fogja növelni és ezekért az egész művelt világ előtt a felelősséget a román parancsnokok fogják viselni. A román parancsnokság átiratát a magyar hadügyminiszter úrnak azon kéréssel terjesztem fel, hogy azt az antant bizottságnak hozza tudomására.”

« A február 20-i román követelés. | KEZDŐLAP Tartalomjegyzék | Események március elejétől kezdve. »