« Arz vallomása. | KEZDŐLAP Tartalomjegyzék | Politikai kalandorok forradalmat szítanak Budapesten. »

A magyar csapatok megbízhatósága.

Ha a fentebb vázolt kellemetlen befolyások a frontcsapatok egyes, főképp idegen nemzetiségű munkás és városi lakosságból álló részeinek fegyelmét és rendjét kissé meg is bontották, azért a haza határainak védelmét – természetesen legalább félig-meddig normális és egészséges otthoni viszonyokat és a bolsevizmus folyton fokozódó mérgező hatása ellen kellő immunitást feltételezve – még ezekre is nyugodt lélekkel rá lehetett volna bízni, mely feladatukat azok, a többi teljesen érintetlen csapatok közé beékelve és a tisztek kellő vezetése és befolyása mellett, bizonyára nemcsak immel-ámmal, hanem dicséretreméltó odaadással és lelkesedéssel oldották volna meg, mi mellett a közeli békének, Magyarország önállóságának és az önálló magyar hadsereg megvalósulásának reménye főleg a színmagyar és nagyobbára földmíves népből álló csapatok erkölcsi harckészségét még jobban növelte volna.

« Arz vallomása. | KEZDŐLAP Tartalomjegyzék | Politikai kalandorok forradalmat szítanak Budapesten. »