« viii) Az utolsó harcok; az osztrák sereg visszavonulása. | KEZDŐLAP Tartalomjegyzék | Megjegyzések. Elmélkedések. »

ix) Veszteségek.

Az osztrák sereg vesztesége: halottakban 330 tiszt, 5368 ember és 2743 ló; sebesültekben 431 tiszt, 7143 ember és 739 ló; foglyul esettekben 509 tiszt, 21.661 ember és 379 ló; eltüntekben 43 tiszt, 7367 ember és 2149 ló; vagyis összesen 1313 tiszt, 41.539 ember és 6010 ló. Azonkívül elveszett 187 löveg, 641 járómű és 20 hídvonatkocsi.

A szász hadtest vesztesége: halottakban 15 tiszt és 120 ember, sebesültekben 40 tiszt és 900 ember, eltüntekben 426 ember, vagyis összesen 55 tiszt és 1446 ember.

A poroszok vesztesége kitett: halottakban 99 tisztet és 1830 embert, sebesültekben 260 tisztet és 6688 embert, eltüntekben 276 embert, vagyis összesen 359 tisztet és 8794 embert, továbbá 909 lovat. A fenti számok összehasonlításából kitűnik, hogy a császári hadsereg tisztekben körülbelül négyszer, legénységben ötször annyit vesztett, mint a három porosz sereg. – Aránytalanul nagy volt a császári tüzérség vesztesége a porosz tüzérség veszteségéhez viszonyítva. Utóbbi mindössze 18 tisztet, 297 embert és 307 lovat, előbbi ellenben 54 tisztet, 1493 embert és 1595 lovat vesztett.

« viii) Az utolsó harcok; az osztrák sereg visszavonulása. | KEZDŐLAP Tartalomjegyzék | Megjegyzések. Elmélkedések. »