« 48a. sz. melléklet a) Berthelot tábornok távirata Presan tábornokhoz. | KEZDŐLAP Tartalomjegyzék | 49. számú melléklet A románok előnyomulása a Tiszáig. »

48b. sz. melléklet
b) Presan tábornok parancsa az erdélyi csapatok parancsnokságához

231. szám

„1. A csapatok helyzete Magyarországon ugyanaz, amint az az április 2-án közölt 7. sz. tudósítással közöltetett.

„2. A bánsági francia hadsereg, habár valójában nem fog kooperálni a román csapatokkal, mégis a mi csapataink baloldalnak biztosítéka gyanánt tekinthető.

„3. Arra való tekintettel, hogy egyrészt a magyarok a mi csapataink ellen intézett folytonos támadásaikkal megsértik a fegyverszüneti egyezmény határozványait, amelyekhez ők hozzájárultak és másrészt, mivel bolsevista propagandájukkal ők az anarchiát akarják terjeszteni és a mi csapatainkat és funkcionáriusainkat a bolsevizmusba akarják kergetni és végül tekintettel a meg nem szállt területen levő népesség terrorizálására, elrendeljük:

„4. Az erdélyi csapatok parancsnoksága csapatait a nyugati hegységen túl való előnyomulásra rendeli előre és foglalja el a Körös vidékét és a Mármarost.

„5. Az összes bolsevista bandák, nemkülönben az összes rendes csapatok, amelyek nem akarják magukat alávetni, a 7. pontban megállapított vonalon túlra vetendők vissza.

„6. A művelet a legrövidebb idő alatt meglepőleg és a lehető legnagyobb energiával hajtandó végre.

„7. A hegység átlépése után előrenyomult csapategységeink a Szövetséges Tanács által megállapított és az Önnel március 20-án 3056. szám alatt közölt demarkációs vonalat nem fogják átlépni.

„8. A parancsnokság székhelyéül Nagyszebent jelölöm ki.

„9. Összeköttetések: a) a nagy főhadiszállással, b) a bukovinai csapatokkal. – Preasn tábornok, a hadsereg vezérkati főnöke.”

« 48a. sz. melléklet a) Berthelot tábornok távirata Presan tábornokhoz. | KEZDŐLAP Tartalomjegyzék | 49. számú melléklet A románok előnyomulása a Tiszáig. »