« b) A franciák offenzívája. | KEZDŐLAP Tartalomjegyzék | Megjegyzések. Elmélkedések. »

c) Az osztrákok ellenoffenzívája.

Március végén a Bellegarde altábornagy alatt álló osztrák főerő Landeckből és Schlandersből, május elején pedig Hotze altábornagy Feldkirchből támadólag nyomult előre s előbbi a franciákat Lenz-en és Chur-on át, utóbbi pedig a Luziensteigen át vetette vissza. Azonban Bellegarde előnyomulása igen lassú volt és csak május 15.-én lépett Lenznél Hotzeval összeköttetésbe, aki a franciákat az előtte való napon verte meg Luziensteignél. Erre Massena, aki Jourdan veresége folytán előnyomulását nem folytathatta, az egész francia erővel a Szent-Gotthard–Zürich által jelölt vonalba húzódott vissza.

Május 20.-án Bellegarde a Szuvarovhoz leendő csatlakozás végett 25.000 emberrel Comon át Olaszországba indult el, St. Julien tábornokot 5000 emberrel Churnál, Hadik tábornokot pedig 10.000 emberrel a Szent-Gotthard környékének kézbentartására visszahagyván. Hotze altábornagy pedig a Károly főherceg gel leendő egyesülésre kapott parancsot.

« b) A franciák offenzívája. | KEZDŐLAP Tartalomjegyzék | Megjegyzések. Elmélkedések. »