« 7. Radetzky első offenzívája Károly Albert ellen. | KEZDŐLAP Tartalomjegyzék | Megjegyzések. Elmélkedések. »

a) Erőviszonyok, kölcsönös helyzet és hadműveleti tervek 1848 május vége felé.

XXII/4. számú melléklet.

Károly Albert seregét a santa luciai csata után a Villafranca–Sommacampagna–Sona–S.-Giustina vonalban elfoglalt régi állásába vezette vissza, amelyet alaposan megerősített. Ez a fősereg két hadtestbe (Bava és Sonnaz altábornagyok) és a tartalék-hadosztályba (Savoyai herceg altábornagy) tagozódott s állománya 47 zászlóaljat, 61/2 műszaki századot és 76 löveget tett ki, 43.000 élelmezési létszámmal (31.500 lőfegyver és 3200 lovas, vagyis kereken 35.000[1] főnyi ütközetlétszámmal). Ugyanekkor a Genuai herceg tábornok parancsnoksága alatt álló, 2 lombard zászlóaljjal és egyéb alakulatokkal megerősített 4. hadosztály Peschierát zárta körül; az ostromlövegek már beérkeztek és a vár lövetése folyamatban volt. A hadosztály ereje: 14 zászlóalj, 5 műszaki, 61/2 lovas század és 16 löveg, 13.000 főnyi állománnyal. A Laugier tábornok vezette toscanai hadosztály a Curtatone–Montanara által jelölt vonalban Manuta előtt állott s egy dandárral Governolot tartotta megszállva. Ereje: 14 zászlóalj, 1 műszaki, 3 lovas század és 14 löveg; élelmezési állománya 7000 ember. A felső Chiese, felő Oglio (Val Camonica) és a felső Adda völgyében (Val Tellina) Durando Jakab tábornok parancsnoksága alatt 14 zászlóalj és 8 löveg állott 6000 főnyi állománnyal. Durando János altábornagy a pápai csapatokkal Vicenzaban volt; ezek ereje 13 zászlóaljból, 4 lovas századból és 24 lövegből állott, 10.200 főnyi élelmezési állománnyal. Ehhez járult még Vicenza védőrsége, 5000 főnyi szabadcsapat és nemzeti gárdista 6 zászlóaljba alakulva, Treviso helyőrsége 5 zászlóaljba alakult 3500 főnyi szabadcsapatból és nemzeti gárdistából, Paduáé pedig 4 zászlóaljba alakult 3300 főnyi ugyanolyan csapatokból állott. A velencei tartomány egyéb városaiban 20 zászlóalj, 4 műszaki és 2 lovas század állott 14.000 főnyi állománnyal. Az egész olasz sereg állománya e szerint kitett: 137 zászlóaljat, 111/2 műszaki, 50 lovas századot és 138 löveget, 105.000 élelmezési állománnyal.

Május elejétől a hónap végéig sem a fősereg körletében, sem a velencei tartományban nevezetesebb események nem történtek. A piemonti hadsereg egyedüli törekvése Peschiera megvételére és a fősereg állásainak minél tökéletesebb kiépítésére irányult.

Az osztrákok részén Radetzky seregét a tartalék-hadtest beérkezése után következőleg osztotta be: A hadsereg főhadiszállás csak annyiban változott, hogy a vezérkari főnöki tisztséget most már Hess altábornagy vette át.

I. hadtest, gróf Wratislaw altábornagy, Schwarzenberg Károly herceg altábornagy hadosztálya: Strassoldo-ddr, 3 zlj, 2 lov. század, 6 löv., 2500 lőfegyver, 240 lovas, Clam-ddr 3 zlj, 2 lov. század, 6 löv., 2350 lőfegyver, 240 lovas. Schwarzenberg Félix herceg altábornagy hadosztálya: Wohlgemuth-ddr 4 zlj, 2 lov. század, 6 löv., 2900 lőfegyver, 240 lovas, Benedek-ddr 42/3 zlj, 2 lov. század, 6 löv., 4150 lőfegyver, 240 lovas. Tüzér-tartalék 9 löveg. Az I. hadtest összege: 142/3 zlj, 8 lov. század, 33 löveg, 11.900 lőfegyver, 960 lovas. Ütközetlésztáma: 15.100 ember.

II. hadtest, báró D'Aspre altábornagy, Gróf Wimpffen Ferenc altábornagy hadosztálya: Lichtenstein-ddr 5 zlj, 4 lov. század, 6 löveg., 3250 lőfegyver, 480 lovas. Simbschen-ddr 4 zlj, 2 lov. század, 6 löv., 2950 lőfegyver, 240 lovas. Gróf Schaaffgotsche Ferenc altábornagy hadosztálya: Taxis Vilmos-ddr 4 zlj, 1 lov. század, 6 löv., 3450 lőfegyver, 120 lovas, Gyulay-ddr 4 zlj, 1 lov. század, 6 löv., 3100 lőfegyver, 120 lovas. Tüzér-tartalék: 12 löveg. A II. hadtest összege: 17 zlj, 8 lov. század, 36 löveg, 12.750 lőfegyver, 960 lovas. Ütközetállománya: 16.200 ember.

I. Tartalék-hadtest, Wocher altábornagy, Gróf Thurn altábornagy hadosztálya: Schulzig ddr 4 zlj, 6 löveg, 3950 lőfegyver, Maurer-ddr 4 zlj, 6 löveg, 2400 lőfegyver, Rath-ddr 3 zlj, 6 löveg, 2050 lőfegyver.

Taxis Hannibál herceg altábornagy lovashadosztálya: Ernő főherceg-ddr 9 lov. század, 6 löveg, 1150 lovas, Schaaffgotsche-ddr 12 lov. század, 6 löveg, 1400 lovas, Schwarzenberg-ddr 4 lov. század, 12 löveg, 450 lovas. Tüzér-tartalék: 42 löveg. A tart. hadtest összege: 10 zlj, 25 lov. század, 84 löveg, 8400 lőfegyver, 3000 lovas. Ütközetállománya: 14.400 ember.

A három hadtest összege: 422/3 zlj, 41 lov. század, 153 löveg, 33.050 lőfegyver, 4920 lovas.

Az egyes seregtestekben a következő magyar csapatok voltak beosztva: A Strassoldo-, Clam- és Schwarzenberg Félix-dandárokba az 5. huszárezred 2–2 százada; a Benedek-dandárba az aradi 33. gyalogezred 1. és 2. zászlóalja és az 5. huszárezred 2 százada; a Lichtenstein-dandárba a pécsi 52. gyalogezred 1. és 2. zászlóalja és a 7. huszárezred 4 százada; a Simbschen-dandárba a kecskeméti 38. gyalogezred 3. zászlóalja és a 7. huszárezred 2 százada; a Taxis-dandárba a kecsekméti 38. gyalogezred 1. és 2. zászlóalja; a Gyulay-dandárba a győri 11. vadászzászlóalj és a soproni 48. gyalogezred 1. és 2. zászlóalja; a Schulzig-dandárba a kaposvári 44. gyalogezred 3. zászlóalja és végül a Maurer-dandárba a karánsebesi 43. gyalogezred 1. és 2. zászlóalja.

A déltiroli hadosztály parancsnokságát báró Welden altábornagy helyett, aki a velencei tartományban visszamaradt II. tartalék-hadtest parancsnokságát volt átveendő, gróf Lichnovszky altábornagy vette át. Alatta volt a Zobel-dandár, 3 zászlóalj, ezek között a győri 19. gyalogezred 1. és 2. zászlóalja, továbbá 1 lovas század és 6 löveg, 2300 lőfegyverrel, a Melczer-dandár, 31/3 zászlóalj, 2 lovas század és 3 löveg, 3400 lőfegyver; vagyis Déltirolban összesen: 61/3 zászlóalj, 3 lovas század és 9 löveg, 5700 lőfegyver-állománnyal. Ütközetállománya: 5700 ember.

Védőrségek:

Veronában | 101/2 zlj, | 4 lov. szd, | 12 löv., | 11.000 ember
Mantuában[2] | 41/3 " | 1 " " | – " | 4.000 "
Peschierában | 11/3 " | – " " | – " | 1.500 "
Legnagoban | 1 " | – " " | – " | 1.100 "
Ferrarában | 1 " | – " " | – " | 1.000 "
A védőrségek összege | 175/6 zlj, | 5 lov. szd, | 12 löv., | 18.600 ember
II. tart. hadtest | 151/3 zlj, | 4 lov. szd, | 35 löv., | 16.000 ember
Az egész osztrák haderő | 811/6 zlj, | 53 lov. szd, | 209 löv., | 86.000 ember
Ebből támadó hadműveletekre rendelkezésre állott:
a 3 hadt. és a Zobel-ddr | 442/3 " | 42 " " | 159 " | 48.000 "

A tartalék-hadtesttel való egyesülés után Radetzky arra határozta el magát, hogy egész haderejével Mantuára menetel, az ott álló toscanai hadosztályt tönkreveri, s aztán a Mincio nyugati oldalán előnyomulva, a piemonti sereg összeköttetéseit veszélyezteti s egyben annak egyes részeit külön-külön megverve, ezátla Peschierát vagy felmenti, vagy legalább élelmiszereket vitet be Rivoli felől a szűkölködő várba.

> [1] Hilleprandt id. m. 200. old. szerint a piemonti sereg ütközetlétszáma, a 4. hadosztály állományát is beleértve, nem 48.000, hanem 56.000 embert tett volna ki.

> [2] A Benedek-dandáron kívül.

« 7. Radetzky első offenzívája Károly Albert ellen. | KEZDŐLAP Tartalomjegyzék | Megjegyzések. Elmélkedések. »