« d) A nándorfehérvári (belgrádi) csata 1717 augusztus 16.-án. | KEZDŐLAP Tartalomjegyzék | f) A nándorfehérvári csatát közvetlenül követő események. »

e) Nándorfehérvár (Belgrád) kapitulációja 1717 augusztus 18.-án.

Nándorfehérvár még mindig mintegy 20.000 főnyi védőrsége a csata egész tartama alatt teljesen nyugodtan viselkedett. Musztafa pasa, a vár parancsnoka, bár a várkastélyból a köd felszállása után nagyszerű kilátás nyilt az egész csatamezőre, a döntés bekövetkeztéig állítólag nem is tudta, hogy a vár tőszomszédságában élet-halál küzdelem folyik.

Másnap, augusztus 17.-én Jenő herceg levélben megadásra szólította fel a pasát és ugyanekkor ez kijelentette a tárgyalások megkezdésére vonatkozó készségét. A két levél keresztezte egymást. Augusztus 18.-án a megegyezés létre is jött, amelynek értelmében a törökök a vár, a benne levő hadianyag és hajóhaduk átadása után családjaikkal és cselédségükkel együtt elvonulhattak. A várban, a külső erősségekben és a hajókon összesen 534 ágyú, 69 mozsár, 200 q lőpor, jó sok lőszer és egyéb hadianyag találtatott.

« d) A nándorfehérvári (belgrádi) csata 1717 augusztus 16.-án. | KEZDŐLAP Tartalomjegyzék | f) A nándorfehérvári csatát közvetlenül követő események. »