« Arz vezérezredes és Kövess tábornagy nyilatkozatai. | KEZDŐLAP Tartalomjegyzék | Az októberi forradalom és a magyar hadügyminisztérium. Linder Béla szerepe. »

Általános lefegyverzés.

A kormánytól vett parancs folytán a csapatok egy része a fegyvert vonakodás nélkül letette, de a legtöbben a fegyverletételi parancs ellenére fegyverüket megtartva, részben vasúton, részben gyalog jöttek haza, hogy Magyarországot az ellenséges inváziótól megmentsék. Ámde a forradalmi kormány a teljes pacifizmus elvén megmaradva, e fegyveresen visszatérő alakulásokat is az időközben elrendelt általános leszerelés értelmében leszereltette, illetve lefegyvereztette.

A harctéren maradt milliárdokat érő fegyverzet, felszerelés és hadianyag a győző kezébe jutott, éppígy a hadtápterületeken és a mögöttes országrészekben beépített sok értékes anyag, valamint az ott felhalmozott nagymennyiségű élelmi és egyéb készletek, melyek a tömeges csapatszállítások miatt már nem voltak megmenthetők.

Hogy egyébként a hadügyek terén a forradalom első napjaiban uralkodó kaotikus állapotokról némi fogalmat nyerjünk, ehelyütt csak a következőket jegyezzük meg:

« Arz vezérezredes és Kövess tábornagy nyilatkozatai. | KEZDŐLAP Tartalomjegyzék | Az októberi forradalom és a magyar hadügyminisztérium. Linder Béla szerepe. »