« a) A nagyszombati országgyűlés, a hainburgi sikertelen tárgyalások és azok következményei. | KEZDŐLAP Tartalomjegyzék | b) A császári hadak támadólagos fellépése; Bethlen visszavonulása Kassára. »

Megjegyzések, elmélkedések.

Az a szívósság és rendületlen kitartás, mellyel Bethlen a maga elé tűzött feladatot a legmostohább körülmények és az eléje tornyosuló óriási nehézségek dacára tető alá hozni és végleg megoldani igyekezett, nemcsak elismerésre, hanem határozottan bámulatra méltó. Ezzel Bethlen kétségtelenül megmutatta, hogy mint államfő és diplomata korának egyik legügyesebb, legbátrabb és uralkodásra leghivatottabb egyénisége volt. Más, gyöngébb akaratú ember tízszer is odadobta volna az egész mindenséget, főleg attól a perctől kezdve, amikor nyomára jött, hogy előbb alattomban, majd később egész nyiltan a saját emberei is ellene dolgoznak. De ő még akkor is sziklaszilárdan kitartott elvei mellett, melyek nemcsak a maga, hanem az egész ország javát és jólétét célozták s ezért ez a maga nemében igazi nagy ember a haza sorsát és javát szívén viselő minden igaz magyar ember és hazafi legbensőbb hálájára vált érdemessé.

« a) A nagyszombati országgyűlés, a hainburgi sikertelen tárgyalások és azok következményei. | KEZDŐLAP Tartalomjegyzék | b) A császári hadak támadólagos fellépése; Bethlen visszavonulása Kassára. »