« 59. sz. melléklet Kémjelentések. | KEZDŐLAP Tartalomjegyzék | 60. sz. melléklet b) A hadsereg parancsnokság vasfegyelmet követelő parancsa. »

60. sz. melléklet
a) A hadsereg parancsnokság intézkedése hídfők kiépítésére.

a) Az erdélyi kat. ker. parancsnokságnak Tiszafüreden. A tiszafüredi hídfő a következő vonalban kiépítendő: Tiszaszőllőstől délre, Töviskes psz. és Kollár tanya között, Sárközi puszta, István major, Dorogma.

A tiszafüredi direktóriumot a hadsereg parancsnokság utasítani fogja, hogy megfelelő földmunkást a kerületi parancsnokság igénylésére, ásóeszközzel ellátva, rendelkezésre bocsásson. A munkát haladéktalanul megkezdeni.

b) Szolnoknál és Rakamaznál hasonlóképpen hídfők építtetnek. Utóbbiakra nézve a hadsereg parancsnokság 425/16. sz. alatt az 1. hadosztály és a székely különítmény-parancsnokságnak a következő parancsot adta ki:

Szolnok, Tiszafüred és Rakamaznál hídfők építtetnek ki. Az 1. hadosztályparancsnokság a Rakamaznál való hídfő kiépítésével bizatik meg. A hídfő vonala a következő: Tisza-Eszlár–Újfalutól délre, Szilvási tanya, Miklós tanya, Szántóhalomtól keletre, azután a Lónyay-csatorna mentén a Tiszáig. A földmunkások a tokaji direktóriumtól igénylendők. A munkálatok minél előbb megkezdendők.

« 59. sz. melléklet Kémjelentések. | KEZDŐLAP Tartalomjegyzék | 60. sz. melléklet b) A hadsereg parancsnokság vasfegyelmet követelő parancsa. »