« 3. További események Hercegovinában a megszállás befejeztéig. | KEZDŐLAP Tartalomjegyzék | 4. A Krajna és Bosznia délnyugati részének meghódítása. »

Megjegyzések. Elmélkedések.

Szép az az összhang, amellyel a Hercegovinában működő két magasabb parancsnok, báró Jovanovič altábornagy és Nagy tábornok a végső munkát elvégezni igyekeztek s kivált a báró Jovanovič által mielőbbi egyesülés érdekében tett gyors előnyomulás mindenesetre figyelemre és elismerésre méltó. A napi 20 kilométeres átlagos menetteljesítmény az itteni éghajlati, terep- és útviszonyok mellett a vezetésnek és a csapatoknak egyaránt dicséretére válik.

A goricai rajtaütés újabb bizonyíték volt arra nézve, hogy ennek az álnok ellenségnek és az azt támogató fanatikus lakosságnak hinni nem szabad és mindenben és állandóan a legnagyobbfokú óvatosság és elővigyázat van a helyén.

Klobuk volt a fölkelőknek hercegovinai területen minden ellenséggel dacolni tudó, bevehetetlennek tartott utolsó mentsváruk. Ennek elvesztése után immár beletörődtek a változtathatatlanba s látva, hogy Hercegovina megszállására oly nagyszámú, tüzérséggel bőven ellátott csapatok érkeztek be, többé nyiltan megmukkanni sem mertek.

« 3. További események Hercegovinában a megszállás befejeztéig. | KEZDŐLAP Tartalomjegyzék | 4. A Krajna és Bosznia délnyugati részének meghódítása. »