« 68. sz. melléklet. Presan tábornok előterjesztése. | KEZDŐLAP Tartalomjegyzék | 70. sz. melléklet A keleti hadseregparancsnokság 1919. ápr. 19-i rendelkezései. »

69. sz.melléklet
Az 5. hadosztályparancsnokság 1919. évi április 28. este 7 órai helyzetjelentése

A szendrői alszakaszban a helyzet változatlan. A garadnai alszakaszban Szurdokon levő saját félszázadot tegnap egy erősebb cseh járőr megtámadta, de visszaveretett, ugyanakkor észleltetett, hogy Hernádpetribe egy ellenséges szakasz géppuskával bevonult, 2 óra múlva Hernádpetri felől a szurdoki félszázadot a csehek újra megtámadták, ez a támadás is visszaveretett, a csehek Hidasnémeti felé vonultak vissza. Saját részről veszteség nincs. Hegyaljai alszakaszban a helyzet változatlan. Csapi alszakaszban a csehek ma de. kisebb erőkkel a latorcai vasúti hidat támadták; visszaverettek. Saját csapataink ott a síneket felszedték. A Csap felé előnyomult csapatok, a 74. sz. cseh-szlvoák gy. ezred részei. Megszálló csapatok a demarkációs vonalon ápr. 26-án: Tornán: 32. olasz cseh-szlovák légiós ezred III. zászlóalj parancsnoksága, az ezred egy százada, egy üteg tüzérség a 6. cseh-szlovák tüzérezredből. Kápolnán: a 32. légiós ezred 11. százada, Perkupán: a 32. légiós ezred 10. százada és 2 géppuska. Színen: a 32. leg. ezr. műszaki százada. Jánokon: a 32.leg. ezr. 9. százada. Buzitán és Hidasnémetiben: a 35. leg. ezr. részei helyett a 31. leg. ezr. részei (IV/28-tól kezdve). Abaújnádaston: 31. leg. ezr. 1 százada. Alsómislyén: a 31. leg. ezr. 1 százada. Gálszécsen: a 31. leg. ezr. 1 százada. Kassa megszálló csapatai IV/20-án: 1. cseh-szlovák lövész ezr. pótzlja. (I. zlj. felállítva). 34. cseh-szlovák gy. e. pótzlja (I. zlj. felállítva), 12. huszárok 1 százada, 35. leg. ezr. 2 százada. 23. francia cseh-szlovák leg. ezr. 1 zlja. 8. cseh-szlovák gy. e. 2 százada, 3. cseh-szlovák tüzérezred 2 ütege, 6. cseh-szlov. leg. tüzérzer. parsága 115., 127., 39. tüzérezrednek tótajkú legénységgel gyalogsági őrszolgálatra. Egy század szapőr, egy távírász és egy vasutas század. A cseh-szlovák távírász századon kívül 46-os számú olasz távírász század. 1 cseh-szlov. repülő század (4 repülőgép). A 6. vonatosztály. Autó-osztály (26. olasz, 11. volt osztr.-magyar teher- 4 db luxus autó). 1 db páncélautó, 2 páncélvonat. Rádióállomás 800–1200 hullámerősségű. A 3. és 6. leg.cseh-szlov. hadosztályok parancsnoksága (Hennoque, Rossi). A nem operációs hadsereg parancsnoksága Szlovákországban (Schöbel). Vasúvonal-parancsnokság.

« 68. sz. melléklet. Presan tábornok előterjesztése. | KEZDŐLAP Tartalomjegyzék | 70. sz. melléklet A keleti hadseregparancsnokság 1919. ápr. 19-i rendelkezései. »