« h) Lipót császár szövetségeseinek 1687. évi hadműveletei. | KEZDŐLAP Tartalomjegyzék | Megjegyzések. Elmélkedések. »

i) Az 1687. évi események hatása a törökre.

Az 1687. évi hadjárat eseményei nagy zavart és fejetlenséget okoztak Törökországban. A harsányi csatából elmenekült katonák fellázadtak a tehetetlen Szulejmán nagyvezír ellen, aki ismételt baklövéseit fejével fizette meg. De ez még mindig nem szűntette meg a lázadást és utóda, Sziavus pasa a lázadók elleni harcban esett el. Az ezután következő Izmael és Musztafa nagyvezírek sem boldogultak a lázadókkal, akik Jegen Oszmán pasa alatt hatalmukban tartották Belgrádot és a IV. Mohammedet követő II. Szulejmán szultán nagy aggodalommal és néma kétségbeeséssel nézett a semmi jót nem igérő jövő elé.[1]

> [1] Lásd bővebben Rödernél id. m. II, 46-51, és Hammer-Purgstall id. m. III, 798-810.

« h) Lipót császár szövetségeseinek 1687. évi hadműveletei. | KEZDŐLAP Tartalomjegyzék | Megjegyzések. Elmélkedések. »