« A belgrádi fegyverszüneti szerződés. | KEZDŐLAP Tartalomjegyzék | Bartha hadügyminisztersége. »

A csehek és románok újabb követelései.

A belgrádi fegyverszüneti szerződéssel egy időben más csapás is érte az országot. Károlyi visszaérkezése napján, november 8-án híre érkezett, hogy a csehek néhány helyen átlépték a határt, a román nemzeti tanács pedig a román nemzeti kormány nevében 23 magyarországi vármegye felett követelte a teljes kormányhatalom átadását. Jászi Oszkár nemzetiségi miniszter erre tárgyalásokba bocsátkozott a románokkal, amelyek eredménye gyanánt a románok december 1-jén Gyulafehérvárott a Magyarországtól való elszakadással egyidejűleg kikiáltották Nagy Romániát, hozzácsatolva nemcsak 23, hanem 26 magyar vármegyét. És Jászi ahelyett, hogy e hallatlan sérelem ellen tiltakozott volna, a kormány nevében beleegyezett abba, hogy a románok a fenti vármegyék felett örök időkre átvegyék a kormányzást!

Ennyi kudarc még a vaknak is felnyithatta volna a szemét, s mindenkinek látnia kellett volna, hogy mennyire becsapta Károlyi az országot, amidőn antant összeköttetéseire hiavatkozva annak megmentését helyezte kilátásba, azonban – sajnos – a züllés ahelyett, hogy megállapodott volna, rohamos léptekkel haladt tovább, hogy végromlásunkig meg se álljon.

« A belgrádi fegyverszüneti szerződés. | KEZDŐLAP Tartalomjegyzék | Bartha hadügyminisztersége. »