« Megjegyzések. Elmélkedések. | KEZDŐLAP Tartalomjegyzék | e) Károlyi Sándor dunántúli diverziója és Bercsényi morvaországi és ausztriai portyázásai 1705. augusztus 16.-ikától 30.-ikáig. A szécsényi országgyűlés. »

d) Károlyi Sándor tiszántúli működése május–június hava folyamán.

XVIII/8. számú melléklet.

Károlyi, „csorbult becsületét” helyreállítandó, május–június folyamán a Tiszán túl derekasan működött. Mindenekelőtt a Kúnhegyest feldúlt rácokat a Kőrös vizénél utolérvén, azokat alaposan megverte, 3 ágyújukat elszedte és az összes prédát visszanyerte. Ebben a heves küzdelemben azonban a derék Nyiry Endre ezredes életét vesztette.[1]

Károlyi a menekülő rácokat egészen a Marosig üldözte, ott a sáncot rohammal megvette, annak őrségét kardra hányatta és a közelben levő rác telepeket feldúlatta. Azután Gyulát fogta ostrom alá s a várost a külső várral együtt be is vette és leromboltatta, hanem a tömören épített belső vár, melyet lőpor-aknával akart a levegőbe röpíteni, bár megrepedezett, de továbbra is ellenállt.

Most aztán, mivel hadának egy részét a Vág környékére induló Rákóczinak le kellett adnia,[2] további támadó működését beszüntette s csapatjainak megmaradt részével Rákóczi rendelkezése értelmében Kecskemét tájékán helyezkedett el.[3]

> [1] Mercurius Hungaricus (nyomtatott hírlap a Károlyiak levéltárában.)

> [2] Lásd a 270. oldalon.

> [3] Thaly, A gróf Bercsényi család, III., 385.

« Megjegyzések. Elmélkedések. | KEZDŐLAP Tartalomjegyzék | e) Károlyi Sándor dunántúli diverziója és Bercsényi morvaországi és ausztriai portyázásai 1705. augusztus 16.-ikától 30.-ikáig. A szécsényi országgyűlés. »