« b) Az erdélyi hadiszíntéren. | KEZDŐLAP Tartalomjegyzék | c) A fegyverszünet utáni hadműveletek. »

Megjegyzések. Elmélkedések.

Mindenesetre különös és feltűnő, hogy a szerencsésen Erdélybe jutott császári fősereg zsibói győzelme dacára az egész tél s a rákövetkező tavasz folyamán semminémű hadműveletbe és vállalatba nem fogott. Ezt másnak alig tulajdoníthatjuk, mint annak, hogy a császári sereg állapota meglehetősen gyenge lábon állhatott. Ilyenformán Bussy-Rabutin nem valami nagy hasznát látta Herbeville-ék odaérkezésének, mert különben el sem képzelhető, hogy a kiválóan tevékeny és ügyes Bussy-Rabutin tétlenül nézte volna a kurucoknak a Szamos–Maros–Strigy völgyvonalig való majdnem teljesen bántatlan előnyomúlását. A császáriak ama jelentéktelen ellenvállalata, amely az alsó-szilvási összeütközésre vezetett, alig jöhet számításba, mert hiszen az a fegyvernyugvás kellős közepén hajtatott végre.

A kurucok részén kivált a fogságból kiszabadúlt Csáky Andrásnak igen nagy vállalkozó szelleméről tanúskodó, öntevékeny magatartása érdemel figyelmet és elismerést.

« b) Az erdélyi hadiszíntéren. | KEZDŐLAP Tartalomjegyzék | c) A fegyverszünet utáni hadműveletek. »