« Szeptember 14-ike. | KEZDŐLAP Tartalomjegyzék | Szeptember 15-ike. »

Megjegyzések.

A szeptember 14-iki események csak nagyon kevéssel vitték előbbre a balkán haderők támadásának ügyét. A 6. hadsereg még mindig nem tudta teljes egészében a Sokolska-pl.–Boranja–Gucevo-hegyvonulatot birtokába ejteni. Még nehezebben ment a dolog az 5. hadsereg körletében, ahol a Drina–Száván való átkelés folytatása még mindig igen nagy nehézségekbe ütközött. A Krauss-csoport csak e napon fejezvén be a Szerémségbe betört ellenség elleni hadműveleteit, egyelőre még nem sokat lendíthetett a dolgok állásán.

A szerbek működése és magatartása feltétlenül elismerésre-méltó. Különösen kiemelkedő a terep mintaszerű kihasználása és a csapatok szivós ellenállása és kitartása. A védelmi berendezések felette ügyes és célszerű alkalmazása és a csapatoknak kiválóan ügyes és helyes viselkedése még a legnehezebb viszonyok között is, lépten-nyomon a megelőző háborúban szerzett nagyfokú tapasztalatokról tesznek tanuságot.

« Szeptember 14-ike. | KEZDŐLAP Tartalomjegyzék | Szeptember 15-ike. »