« Megjegyzések. | KEZDŐLAP Tartalomjegyzék | Megjegyzések. »

Április 30.

A hadügyi népbiztosság által, május 1-jén reggel 8 órakor kiadott összefoglaló helyzetjelentés a 30-i eseményekről a következőket mondja:

A románok a szolnoki és tiszafüredi hídfők kivételével mindenütt elérték a Tiszát.

A Rakamaz és Tiszadob körüli eseményekről nincsen új hír. De miután az 1. hadosztály csapatai a Tiszától a Sajó mögé vétettek vissza, feltételezhető, hogy a románok e szakaszban már átlépték a Tiszát.[1]

Sárói Szabó csoportjánál a tiszafüredi hídfőben a helyzet változatlan. A románok a Hortobágy csatornánál és a Tiszaszentimrénél (Tiszafüredtől 15 km-re délre) állanak.

A szolnoki hídfővel szemben a románok Törökszentmiklós előtt állanak, elérték Pusaztapoó vasúti állomást (Mezőtúrtól 15 km-re északnyugatra) és megszállották Tiszföldvárt. A Mezőtúrt megszálló ellenséges csapatok tisztjei tökéletesen beszélnek magyarul.

Szentesnél álló osztagainkat (a 6. hadosztálytól) a Tisza jobb partjára vontuk vissza. A románok itt Szentes–Szegvár–Mindszent vonalában állanak. Csongrádnál és Mindszentnél nyugatra álló biztosító osztagainkat tüzérségükkel lőtték. Csongrádnál gyalogsági tűzharc is volt.

A Hódmezővásárhelyen át előnyomuló francia spahik elérték a Tiszát. Szegedtől 10 k-re északra Sándorfalvánál járőrcsatározás a franciákkal.

Ápr. 30-án du. 3 óra 40 perckor a keleti hadsereg parancsnokság 430/5. hdm. szám alatt intenzív légi felderítés végrehajtása iránt intézkedett.

Ugyanekkor pedig a páncélvonatokat következőleg osztotta el a hadsereg parancsnokság:

Az 1., 4. és 5. számú páncélvonatok a szolnoki hídfőparancsnokságnak rendeltetnek alá. Az összes többi páncélvonatok a vonalparancsnokság által május hó 1-jén Hatvanba irányítandók s ott a hadsereg parancsnokság rendelkezésére állanak. A rajtuk szükséges javítások Hatvanban sürgősen végrehajtandók. Kiadatik: szolnoki hídfőparancsnokságnak és a szolnoki vasútvonal parancsnokságnak. Hads. par.-ság (430/6. hdm.)

De. 10 óra 30 perckor Szentesről Gellért politikai megbízottól a következő jelentés érkezett a hadsereg parancsnoksághoz:

Kérem kommunisták kiküldését a 6. hadosztályparancsnokság mellé, mert parancsnokai mai helyzetnek nem felelnek meg: ténykedésük nagyon is alkalmas arra, hogy a fejét mindenütt felütő ellenforradalom útját egyengesse. Tegnap Hódvezővásárhelyen a királypárti ellenforradalom katonáimat lefegyverezték, vörös szalagjaikat letépték. Kérek táviratot Szentes állomásra.

A kért válasz így hangzott:

„430/15. hdm. sz. hadügyi népbiztosságnak, Gellért, Budapest, Szolnok 1919. évi ápr. 30-án.

Ápr. 30-án de. 10 óra 30 perckor leadott, a szentesi jelentést közlő táviratára a következőket válaszolom:
Münnich , a 6. ho. politikai megbízottja, egyik legkiválóbb, legnagyobb szervező képességű emberünk, ellenben a szentesi direktórium, mely a fenti információkat adta, a legaljasabb és leggyávább huligánokból áll, amennyiben az ő hibájuk folytán egy puskalövés nélkül elvesztettük Szentest és veszélyben van a szentes–csongrádi híd.

Ha a hadsereg parancsnokság Szentest visszafoglalja, a direktóriummal megfelelően el fog bánni, Böhm, s. k. hadsereg-főparancsnok.”

A román fronton levő vörös csapatok hadrendi helyzete a napon a következő volt: Az 1. hadosztálynál Tokaj–Szerencsnél a 32/I., II., III. és 22/I. zászlóalj, a 29/3., 68/1. és az 1. székely üteg.

A Sárói–Szabó csoportnál Tiszafüreden a 39/I., a III. vör. őr, a Verbőczy zászlóalj és a 18/1. és 19/3. üteg.

A 4. hadosztálynál Újszász környékén: a 71/I., 17/I., 44/II., 19/I., 20/IV. és 13/II. zászlóalj.

Kubinyi szolnoki hídfőparancsnokságánál: a 68/II., IV., az I., II., X. vör. őr, a 44/IV., 38/VII., 18/III. és az aszódi és szolnoki vörösőr zászlóaljak, továbbá a 19/1., 2., 4., 18/2., 20/3., 29/2., 22/3., 101/2., 4. ütegek és a 68. árkászszázad.

A 6. hadosztálynál Nagykőrös–Kecskemétnél: a 46/I., II., III., IV., V., a 101/VI., VIII., IX. zászlóaljak, a ½ 46. és ½ 101. árkászszázad, a ½ 46. és ½ 101 lovasszázad.

Az Árky csoportnál Cegléd környékén: az 1/I., II., IV., 22/I., II., az1. nemzetközi ezred II., IV., a 2. nemzetközi ezred I., II., az 1. tengerész ezred II. zászlóalja, a II., IV/1. nemzetk., I., II/2. nemzetk., II/1. teng. és ¼. bihari vörösőr gárda.

A hadsereg parancsnokság rendelkezésére állott: a 2. teng. III. és a XIII. vörösőr zászlóalj.

Volt tehát összesen a fronton:

1 hadosztály: 4 zászlóalj, 3 üreg.

Sárói-Szabó csop.: 3 zászlóalj 2 üteg.

4. hadosztály: 6 zászlóalj.

Kubinyi csop.: 10 zászlóalj, 9 üteg, 1 árk. század.

6. hdosztály: 8 zászlóalj, 2 fél árkász század, 2 fél lovas század.

Árky csop.: 11 ½ zászlóalj, fél lov. század.

Hads. rendelkezésére: 2 zászlóalj.

Összesen 44 ½ zászlóalj, 14 üteg, 2 árk. sz., 3 fél lov. sz.

Ezenkívül Győrben berakás alatt: a 19/II. zászlóalj; menetkész: a 69/I. zászlóalj és a 68/3. üteg; még nem menetkész: a 32/IV., és 29/III. zászlóalj.

Megjegyzés: A 18/II. és 65/III. zászlóaljat a hadsereg parancsnokság leadta az 5. hadosztálynak, a 68/I. és III. zászlóaljból a 68/IV. zászlóalj alakíttatott, a 101/I. zászlóaljat felosztották a 101/VIII. és IX. zászlóaljak között.

Hollétük ismeretlen, illetve a harcok alatt felmorzsolódtak: a 39. dandárnál (a volt erdélyi katonai kerület, utóbb Sárói-Szabó csoport): a 39/II., ½ zászlóalj bihari vörösgárda, a 3/I., II., III., az 1. nemzetk. ezred I. zászlóalja, a székely különítmény 14 zászlóalja; a 6. hadosztálynál: a 29/I., II. és komb. zászlóaljak, vagyis összesen 27 ½ zászlóalj és azonkívül 7 üteg.

Megjegyzendő, hogy ezeknek az alakulásoknak némelyike munkáscsapatok által kiegészítve és felfrissítve, később újból feltámadt.

Az április 30-i eseményekről a román vezérkar május 1-jén 717. szám alatt a következőket jelentette a szövetséges hadseregek parancsnokságának Konstantinápolyba és a magyarországi francia hadsereg parancsnokságának Belgrádba:

„1. Északi front: Vett hírek szerint Ukrajnában 5 új bolsevik hadosztály szervezése van folyamatban volt német fogoly tisztek segítségével. A Dnjesteren a bolsevikik az általuk Maiakinál vert hídon több kisebb csoportban átkeltek; megtámadtuk és visszavertük ezeket a bandákat. Északon a bolsevik tüzérség Hotin irányából lövöldözött. – A mi csapataink helyzete változatlan. – 2. Nyugati front: Április 30-án este csapataink a következő vonalat érték el: Munkács–Csap–Tiszaadada–Balmazújvárostól nyugatra–Mezőtúr–Szentes–Mindszent–Hódmezővásárhely, mindenütt megtörvén az ellenség ellenállási kísérleteit. Az összeköttetés a cseh-szlovák csapatokkal Munkácson megbízhatóan helyre van állítva. 4 tarackot és egyéb hadianyagot zsákmányoltunk.”

Ugyancsak április 30-án a román vezérkar a 72. sz. mellékletben közölt 16. számú havi összegező jelentést terjesztette elő az antant-bizottságnak.

Míg a román fronton a fentiek szerint e napon aránylag nyugalom állott be, addig a cseh arcvonalról egyre riasztóbb hírek érkeztek be a hadügyi népbiztossághoz.

A 60. dandár parancsnokság jelentése szerint a csehek Rimaszecsét, Bánrévét és Putnokot megszállották; 2–3 km-re vannak Sajókazától. Bánrévén bevagoníroztak és látszólag Feled felé készülődnek. Támadó erők kb. 3–5 zászlóalj. A 60/II. zászlóaljnak nagy veszteségei vannak, eddig 30 halott, köztük több önfeláldozással harcoló tiszt. Az I. vadász zászlóalj Fülekre megérkezett. Az ózdi vasgyárból 4000 ember a frontra küldetett. A 18/II. zászlóalj tegnap délután Bánrévére elindult.

Az 5. hadosztályparancsnokságnak reggel 8 órakor kelt jelentése szerint a csehek az előnyomulást csak a szendrői szakaszban folytatták. A sátoraljaújhelyi csapatok visszavonatnak.

Ugyanezen parancsnokság de. 10 órakor 14/35. szám alatt a következőket jelenti:

Szendrői alszakasz: 10/II. részei az ellenséges túlerő nyomása alatt Edelényt kiürítették. Sajószentpéter és Boldva vonalba vonultak vissza. De. 3 órakor a csehek bevonultak Edelénybe.

Garadnai alszakasz: Krasznikvajdát nagy túlerővel és tüzérséggel a csehek megtámadták és az ott levő saját csapat Alsóvadászra, a Szurdokon levő saját csapat Halmajra vonult vissza. Hír szerint a csehek erősebb gyalogsággal és tüzérséggel az éj folyamán folytatják az előnyomulást.

A csapi alszakaszban volt erők Szerencsre, a hegyaljai alszakaszban volt erők Olaszliszkára vasúti szállítás alatt vannak. Minthogy a most rendelkezésre álló erőkkel a koncentrikus támadással szemben Miskolc huzamosabb ideig nem tartható, javaslom, hogy a Hrnád- és Sajótól keletre levő erők haladéktalanul ezen folyó mögé vonassanak vissza.

Később vett jelentés szerint a szendrői alszakaszban a csehek du. 5 óra 30 perckor Szendrőládot (5 km-re Edelénytől északra) érték el. Támadó erő kb. 4–5 zászlóalj.

A nap folyamán az 5. hadosztályparancsnokság még a következőket jelentette:

a) Este 6 órakor: Sajószentpéternél gyalogsági harc. Ezen csoport megerősítésére a 18/II. zászlóalj és a miskolci vörösőr zászlóalj 2 százada kirendelve. A krasznyikvajdai csoport Alsóvadászra, a szurdoki csoport Halmajra vonatott vissza. Alsóvadász felé ellenséges lovasság előnyomulóban, amely du. 5 órakor Homrogdot elhagyta. A Hernád völgyében ellenséges erők Garadnát még nem érték el. Beérkezett jelentések szerint 1–1 zászlóaljnyi ellenséges oszlop Vadna, Edelény, Homrogd, Gagy felől előnyomulóban Sajószentpéter, illetőleg Szikszó felé. A csapi és hegyaljai alszaksaznak erői Miskolcon gyülekezőben. (14/35. hdm. sz.)

b) Este 7 óra 30 perckor: Miskolctól északra a helyzet kezd világos lenni. Sajószentpéternél már is egy század visszavonul és kérdéses, hogy a többi nem követi-e? Az ellenség előnyomulásának föltartóztatására a Csapról beérkező csapatokból 400 ember Csabától északra ki lesz küldve. Kérdéses, hogy idejekorán érkeznek-e? A Miskolcra beérkezett kisebb szállítmányokat Miskolcban gyűjtjük össze, s innen délre felfogó állásba vesszük vissza. Szakall hadosztályparancsnok.

c) Éjjel 11 óra 50 perckor: a csehek a késő délutáni órákban nagyobb erőkkel, erősebb tüzérségi előkészítés után visszaverettek. Sajószentpéteren áll saját vöröshadseregbeli egységeink (a 10. vörös gy. ezred részei) részint a heves harc következtében, részint mert állásaikat önkényüleg elhagyták, szétszóródtak. Jelenleg sajószentpéteri vörösőrség tartja a falut megszállva. A Sajó északi partján jelenleg nyugalom van. A csapi alszakaszból Miskolcra beérkezett erők jelenleg kötelékeiket rendezik, azonban nem hajlandók Sajószentpéterre kimenni.

A 65. dandárparancsnokság csapatainak maradványaival 120/III. zászlóalj és egy munkászászlóalj Sátoraljaújhelyről) Miskolcra esete beérkezett és Borsodnyékre tovább indíttatott, ahol feladatuk kötelékeik rendezése után a Kakasnyilás és Borsodnyék, Nagycsécs vonalában holnap délig védelmi állásban berendezkedni. A szikszón állott ½ 10/IV. zászlóalj az est beálltával, tekintettel az általános helyzetre, Felsőzsolcára (Miskolctól 3 km-re keletre) visszarendeltetett, honnét a Sajó átjárókat biztosítja kelet felé.

A 10. dandár feladata a rendelkezésre álló csekély megbízható erőkkel a jelenlegi védelmi vonalat Sajószentpéter és Boldva vonalában feltétlenül addig tartani, míg az 1. hadosztály erői Tokajról Miskolcra áthaladtak. Utóbbiakról jelentés érkezett, hogy Tokajon állítólag borospincéket feltörtek, lerészegedtek és garázdálkodtak.

A capatok harckészsége minimális, fegyelmük laza. Ütegeink telefonanyag és irányzóeszközök hiányában csak direkt lőhetnek és ezért könnyen leküzdhetők.

Az e fronton történt egyéb eseményeket a hadügyi népbiztosság május 1-jén reggel 8 órakor kiadott összefoglaló helyzetjelentése következőleg adja elő:

A Duna mentén a helyzet változatlan. Hírszerzőink megállapítása szerint a csehek Lipótvár–Zsolnán át erőket tolnak el Kasa felé. (Győri kat. ker. parancsnokság 137/30. hdm.) A győri ker. parancsnokság politikai megbízottja ápr. 30-án jelentette, hogy az újszőnyi vörös csapatok a komáromi munkássággal titkos egyetértésben még az éj folyamán el akarják foglalni Komáromot. Szántó népbiztos parancsára úgy a győri politikai megbízott, mint az újkomáromi védőszakasz-parancsnokság utasíttatott, hogy az akciótól, tekintettel annak kilátástalan voltára, és a külpolitikai következményekre, álljanak el.

Az Ipoly mentén a helyzet változatlan, a csehek sehol se mentek át támadásba. Balassagyarmatnál a cseh őrségek figyelmeztették őrségeinket, hogy ha vörös szalagokat vagy kommunista röpcédulákat visznek vagy dobnak át, tüzelni fognak. A szemközti Cseh parancsnokság pedig balassagyarmati parancsnokunkat felszólította, hogy támadásuk esetén ne fejtsünk ki ellenállást. A támadás idejét még meg fogják üzenni. (3. ho. 75. bp./16. op. sz.)

A rimaszombati szakaszban a csehek erődítéseket toltak előre védővonalaink felé. A 3. hadosztályparancsnokság véleménye szerint valószínű, hogy a bánrévei támadáshoz csatlakozóan a csehek a füleki szakasz ellen is meg fogják kezdeni a támadást. (3. ho. 75/19. op. sz.)

Az 5. hadosztály Miskolc körüli helyzete kritikus stádiumba jutott.

Rimaszecsnél, Bánrévénél, Putnoknál a csehek átlépték a Sajót és megszállottak egyes, a Sajó déli partján fekvő községeket. A 60. dandárcsoportnak itt harcban állt 1 ½ zászlóalja és az ózdi munkás különítmény fokozatosan visszavonulóban. Az utóbbiak harcértéke nem nagy. A 60. dandárcsoport a főellenállást Mikófalva–Apátfalva vonalában (Egertől 20 km-re északra) akarja kifejteni.

Miskolc irányában a csehek nagyobb erőkkel Sajószentpéterig nyomultak elő. E községet tüzérségi előkészítés után ápr. 30-án délután megtámadták, de heves és váltakozó harc után visszaverettek. Az itt állott csapataink, 10/I. II. zászlóalj, 10/4. üteg, a harc után részben szétszéledtek. A község biztosítását vörösőrség vette át.

A csapi és sátoraljaújhelyi csapatok legnagyobbrészt Miskolcra már beérkeztek, de vonakodnak Sajószentpéterre állásba menni. Így a hadosztályparancsnokság ezen erőknek a Miskolctól kb. 10 km-re délre eső Kakasnyilás, Borsodnyék, Nagycsécs állás megszállását utalta ki feladatul, ami végrehajtás alatt van.

A Hernád völgyében álló 10/IV. zászlóaljat a hadosztályparancsnokság a Sajó keleti partjára Alsózsolcára rendelte vissza, feladata a hídfőt tartani és az 1. hadosztály csapatainak vasúton folyamatban lévő visszavételét s a Sajó mögé takarni.

Az 1. hadosztály csapatai Tokajról Miskolcra szállítás alatt. Ezekről az a jelentés érkezett, hogy Tokajon borospincéket feltörtek és garázdálkodtak. Az 1. hadosztályparancsnokság Mezőkövesdre beérkezett. Az 5. hadosztályparancsnokság jelenti, hogy a csapatok harckészsége minimális, fegyelmük laza.

Miskolc biztosítására a 10/I., II. zászlóaljak parancsot kaptak Sajószentpéter–Boldva vonalát feltétlenül tartani. Ezeknek támogatására a Miskolcra beérkezett 18/II. zászlóalj Sajószentpéterre kirendeltetett. Mint további erősítés a 19/II., III. zászlóaljak és a 68/3. üteg ápr. 30-án este Budapestről Miskolcra továbbíttattak. A holnap Budapestre érkező 18/3. üteg (Esztergomból) ugyancsak Miskolcra fog továbbíttatni. Másodsorban tekintetbe jönnek a Hatvanba irányított következő erők: 1. teng. ezred I. zászlóalja (elindult IV/30. este), egy teng. üteg Budapestről és a 17/3. üteg Velencéről (indulnak 5-én délben). A hadosztályparancsnokság igyekezni fog Miskolcot tartani és az 1. hadosztály csapatainak a Sajóra való visszavitelét biztosítani. Ha Miskolc feladása mégis szükségessé válnék, úgy a hadosztály a következő vonalat fogja tartani: Apátfalva, Bükk-hegység, Borsodnyék, Sajó vonala.

A fenti események folytán a hadügyi népbiztosság du. 1 óra 30 perckor a következő intézkedéseket adta ki:

Csehek észak felé Sajószentpéter közelébe értek. Az 5. hadosztálynak a sátoraljaújhelyi szakaszban, az 1 hadosztálynak Tokaj környékén álló csapatai haladéktalanul vasúton és gyalogmenetben Miskolc környékére visszavonandók, nehogy elvágassanak.

5. és 1. hadosztály a Miskolc környékére visszavont csapataikkal a Sajó mentén az ellenség előnyomulását tartóztassák fel. Az 1. hadosztálynak kettő ütege az 5. hadosztálynak rendeltetik alá. Kiadatik: 1. és 5. ho. Kel. hads. par. (Hünb. 430 hdm.)

430/hdm. számú parancsom kapcsán. Az 1. és 5. hadosztály csapatainak a Sajó mögé való visszavonulása után a fenti hadosztályok közötti határul a következő vonal tekintendő: Hernád torkolata Ónódtól délkeletre, Emőd északi szegélye, viszont a keleti hadsereg északi határául megállapított vonal: Kaálkápolna, Jászapáti, Nagykáta, Pilis. A miskolc–kaálkápolnai vasutat mindkét hadosztály használhatja. Az 1. hadosztályparancsnokság új álláspontja Emőd, vagy Mezőkövesd, az 5. hadosztályparancsnokságé Füzesabony. Az utóbbi helyen való beérkezése után az 5. hadosztályparancsnokság átveszi a 60. dandárcsoport védőszakaszától a bánrévei szakaszt (ettől kizárólag keleti irányban) is. Ehhez képest az 5. és 3. hadosztályok közti határt a következő vonalban állapítom meg: Simonyi (Feledtől keletre) Pétervásár, Mátrahegy, Gyöngyöstől nyugatra, Hatvantól keletre). A Hatvanon át vezető vasutakat és utakat mindkét hadosztály egyaránt használhatja.

Kiadatik: a keleti hadseregnek, 5. és 3. hadosztályparancsnokságnak; az 1. hadosztályparancsnokságot az 5. hadosztályparancsnokság, a 60. dandárcsoportot a 3. hadosztályparancsnokság értesíti. (Hünb. 430/4. hdm. sz.)

A német–osztrák határról a hadügyi népbiztosság a következő jelentéseket kapta:

A gyanfalvi (Szombathelytől 50 km-re délnyugatra) állomásfőnök több oldalról azt az értesülést vette, hogy a közeli osztrák falvakban (Fehring környéke) 250 fő osztrák katona, nagyobbrészt tisztek érkeztek azon feladattal, hogy a határt elzárják.

Egyidejűleg a bécsi magyar követségtől az az értesítés érkezett, hogy az antant-misszió parancsot kapott, legyen készenlétben, hogy avizóra, mely 3–4 nap múlva jön, az ottani 20 olasz géppel légzárlatot rendezzen. A repülőgépek készen felszerelve, géppuskákkal és foszfor-lőszerrel.

A 20. dandár-csoport új parancsnokának, Schwartz volt őrnagynak jelentésére, hogy Hartbergen 2 zászlóalj, Fürstenfelden pedig tüzérség vagoníroztatott ki, a hadügyi népbiztosság következőleg intézkedett:

A Stájer határ mögött ellenséges csapatszállítások jelentve. 20. dandárcsoport a legsürgősebben terjessze ki a határbiztosítást észak felé a Mura folyótól a Rába folyóig. A 18. dandárcsoport (parancsnokság székhelye Szombathely) végezze a határbiztosítást a Rába folyótól északra Kismartonig bezárólag. A biztosítás főleg a fontosabb közlekedési vonalak elzárására szorítkozzék élénk megfigyelő szolgálattal.

Kiadom: 18. és 20. dandárcsoport parancsnokságoknak. (Hünb. 430/63. hdm. sz.)

A délszláv arcvonal eseményeiről a hadügyi népbiztosság összefoglaló helyzetjelentése a következőképpen számol be:

A helyzet változatlan. Az ellenség sehol se ment át támadásba. A Bajánál átszökött szerb katona, ki magát a nemzetközi vörös hadseregbe fevétette, jelenti, hogy tisztjeik a Budapest elleni előnyomulás mellett agitálnak.

Hírszerzők jelentése szerint Pécsett 6000 szerb katona van. A Pécstől északra húzódó demarkációs vonal mentén a szerb megszállás erősbödött. E szakasz több pontján járőrcsatározás (44. dandárcsoport 430/2. hdm. sz.)

A Mura mentén levő szakaszban nyugalom.

> [1] Szabó-Pap, az 1 hadosztály vezérkari főnöke 30-án esete azt jelentette a hadsereg parancsnokságnak, hogy a hadosztály parancsnoka, Sipos, Mezőkövesden beteg és egyszersmind kérte, hogy mivel a hadosztálynak összesen csak 1000 embere van és ezek felett is Szakall vette át a parancsnokságot, a hadosztály parancsnokság törzse másutt, esetleg a Dunán túl alkalmaztassék.

« Megjegyzések. | KEZDŐLAP Tartalomjegyzék | Megjegyzések. »