« Megjegyzések. | KEZDŐLAP Tartalomjegyzék | Megjegyzések. »

Április 19.

Április 19-én a románok Husztot, Szatmárnémetivel szemben Apát és Madrászt, továbbá Nagymajtényt, Nagykárolyt és innen tovább délre Fugyivásárhely–Borosjenő–Világos vonalát érték el.

Az április 20-i kommüniké szerint Szatmárt a románok több száz foglyot és számos anyagot zsákmányoltak. „Csapataink erkölcsi állapota – mondja a jelentés – kiváló; a lakosság elragadtatással fogadja őket.”

A hadügyi népbiztosság április 20-i összefoglaló jelentése a 19-én történtekről következőleg számol be:

Huszton román lovas járőr volt; biztosra veszik, hogy éjjelre nagyobb csapatok jönnek oda. Madarászt (Szatmárnémetitől 10-km-re délre) a románok elérték, Apát (Szatmárnémetitől 24 km-re keletre) elfoglalták. A székely különítmény parancsnokság Mátészalkára beérkezett; 1. székely dandár parancsnokság Csengeren, a 24. Nagyecseden, a 21. Érmihályfalván; ugyanott gyülekeznek a Budapestről irányított vörös zászlóaljak is. Székely különítmény parancsnokság utasíttatott, hogy székhelyét Debrecenbe tegye át. Az ellenség Nagymajtényt és Nagykárolyt érte el. Nagyváradot katonailag kiürítettük; a románok Fugyivásárhelyt megszállották. A 39. dandár szakaszában az élesdi csoport szétzüllött, a nagyváradi munkástanács hatalmát a régi rezsim embereinek adta át. Ha a románok bevonulnak Nagyváradra (ami 20-án de. 9 óra 15 perckor meg is történt) 39. dandárcsoport Berettyóújfalura vonul vissza.

Tovább délre a románok Borosjenőt és Világost szállották meg. A 6. hadosztály Kürtös–Ószentanna–Szinte–Ágya–Talpas vonalában átcsoportosít, csak 20-ára vár támadást. A 101. dandár szakasza Kürtöstől Ágyáig 4 zászlóalj, ebből 3 zászlóalj tartalék; a 46. dandárcsoport Ágyától északra 3 zászlóalj, ebből 2 zászlóalj tartalék. 101. dandárparancsnokság útban Gyulára, 46. dandár parancsnokság Kötegyánra.

Április 19-én közli a hadügyi népbiztosság, hogy erősítés gyanánt a románok frontra vasúton útba indult: április 18-án az I/1. zászlóalj Nagymarosról, az I/29. zászlóalj Mohoráról, a II/1. zászlóalj Diósjenőről, 1 zászlóalj Sopronból, 1 zászlóalj és 1 üteg Almásfüzitőről; ápr. 19-én 1–1 üteg Sopronból és Köpcsényből.

Ugyancsak április 19-én adta ki a hadügyi népbiztosság következő rendeletet:

419/35. hdm. szám. 1. A román arcvonalon beállott események következtében a hadügyi népbiztosság a többi arcvonalakról minden rendelkezésre álló tartaléknak és a tüzérség zömének a Tiszán túl Nyíregyháza–Debrecen vonalában és e mögött való felvonulását határozta el. A cseh és délszláv arcvonalon csak annyi erő maradhat vissza, amennyi a biztosító és a megfigyelő szolgálatra elengedhetetlenül szükséges.

2. E célból a már elrendelt csapateltolásokon kívül még az alábbi csapatok irányítandók Debrecen iránnyal: a) 4. hadosztályparancsnokság és a 19. dandárcsoportból a már elirányítottakon kívül még 2 zászlóalj és 3 üteg, továbbá 1 Duna menti üteg a 18. dandártól. B) a 20. dandárcsoport kettő 20. ezredbeli zászlóalja és ez ütege. C) 44. dandárcsoport II. és IV. zászlóalja és a 2/29. üteg. D) a 2. hadosztály arcvonaláról a csepeli vörösezred alakulásai (1 zászlóalj és 1 század), valamint a IV/38. zászlóalj. e) a 3. hadosztály arcvonaláról a II/32. zászlóalj.

3. Ezen erők, valamint a már korábban elirányított erők következőleg vonulnak fel: a) a 4. hadosztálybeli erők (19. dandárcsoportból 5 zászlóalj és 5 üteg, a 18. dandártól 1 zászlóalj és 2 üteg, a 20. dandár csoporttól 2 zászlóalj és 1 üteg) Debrecenben és környékén Békési hadosztályparancsnok alatt. B) az 1. hadosztálybeli erők (44. dandártól 2 zászlóalj és 1 üteg), valamint a 3. hadosztálybeli erők )1. dandár csoporttól 2 zászlóalj, 29. dandár csoporttól egy kombinált zászlóalj, a 32. dandárcsoporttól 2 zászlóalj, Budapestről és Salgótarjánból 1–1 üteg), a 2. hadosztálybeli erők (a csepeli vörös ezred és a VI/38. zászlóalj) Sipos hadosztályparancsnok alatt Nyíregyházán és környékén.

4. Az érintett 1., 2., 3. és 4. hadosztály és a 20. és 44. dandárparancsnokságok azonnal intézkedjenek, hogy az irányítási adatok a Hünb. 11. osztályának bejelentessenek.

5. Sipos és Békési hadosztályparancsnokok a felvonulási körletbe az előkészítés végett azonnal megfelelő közegeket küldjenek ki, kik Budapesten való átutazás alkalmával a Hünb.-nél jelentkezzenek.

6. Székely különítmény további magatartását akként rendezze be, hogy a felvonulást biztosítsa.

7. Anyagi parancs következik.

8. Kiadatik: 1., 2., 3., 4., 5. hadosztálynak, székely különítménynek, 20., 39. és 44. dandárnak. Szántó s. k. hadügyi népbiztos.

Eyidejűleg 419/63. számmal a Dunántúlon levő összes repülőképes repülőgépek Cegléd–Szolnok környékén összpontosíttattak.

Hogy a kommunista vezetők a hirtelenül felborult helyzet helyreállítására és uralmuk további fenntartására a húsvéti ünnepek alatt minő erőfeszítéseket tettek Budapesten és a vidéken, azt már a II. kötet 39. oldalán bővebben kifejtettük.

Végül említésre méltó, hogy a székely hadosztály hátraküldött vonatait és a vonatőrző székely katonákat e napon Debrecenben és Nyíregyházán a vörösök megtámadták, a vonatanyagokat elrabolták, a székely katonákat lefegyverezték és letartóztatták. E brutalitások folytán a székely hadosztályparancsnokság a hadügyi népbiztossággal minden további összeköttetést megszakított.

A délszláv frontról a következő hírek érkeztek: Egy Bajáról jött ember bemondása szerint ott jelenleg 5 ezred gyalogság van a 2000 fő; 17-én 1 tüzérezred (4 üteg és 4 ágyú) érkezett oda. A francia csapatokat a román frontra vitték. Szabadka táján szerb összpontosítás. Csáktornyára állandóan gyalogsági szállítmányok érkeznek, melyek gyalogmenetben Luttenburg felé mennek tovább. Varasdra tábori és motoros lövegek érkeztek be, kb. 80 db. Ugyanott 6 repülőgép.

A cseh frontról érkezett jelentések szerint a csehek a fiatal embereket összefogdossák és a forradalom leverésére Csehországba viszik. A községekből túszokat visznek el. A hangulat a cseh katonák közt nem a legjobb; május 1-jéig nagyobb eseményeket várnak. Támadásról részükről szó sincs, ellenben ők tartanak tőle. Más jelentés szerint pár nap múlva Balassagyarmaton és Szécsényben akarnak lenni. Erősítésül francia csapatokat várnak.[1]

> [1] Ezt természetesen szintén szándékosan terjesztett álhírnek kell vennünk.

« Megjegyzések. | KEZDŐLAP Tartalomjegyzék | Megjegyzések. »