« Különbéke az ukránokkal. | KEZDŐLAP Tartalomjegyzék | A bukaresti béke. »

Az orosz hadjárat folytatása; békekötés az oroszokkal.

Erre újból megindult az oroszok ellen a hadjárat és a hét napi erélyes előnyomulásnak az lett a következménye, hogy Trockij február 20-án kijelentette, hogy immár minden feltételt elfogad. A németek azonban okulva az eddigi ravasz fondorlatokon, kijelentették, hogy semmiféle tárgyalásokba többé nem bocsátkoznak és csak az általuk diktált béke aláírása után szüntetik meg hadműveleteiket. Trockij ebbe is beleegyezett s így március 3-án, amidőn a német csapatok már úgyszólván Szent-Pétervár kapui alá értek, az oroszok alá is írták a nekik diktált békét.

Erre március 12-én újra megszólalt Wilson, arról biztosítván az orosz szovjetet, hogy segíteni fogja az orosz népet teljes szuverenitása visszaszerzésében, hogy ilyenformán az minden elavult autokratikus kormánytól megszabaduljon és ura legyen saját akaratának. Ebből világosan kitűnik, hogy Wilson, a nagy világboldogító (vagy mint később kiderült: világbolondító), már kezdettől fogva a bolsevikok álláspontjára állott.

Ukrajnában tovább folytak a hadműveletek és március 18-án a szövetséges csapatok Odesszát, mindössze néhány hét alatt pedig Ukrajnát is megszállották.

« Különbéke az ukránokkal. | KEZDŐLAP Tartalomjegyzék | A bukaresti béke. »