« Vasfegyelmet követelő parancs. | KEZDŐLAP Tartalomjegyzék | Direktóriumok ne avatkozzanak katonai kérdésekbe. »

Bevonulási rendelet.

A vörös hadseregbe toborzottak[1] bevonulására a hadügyi népbiztosság április 10-én a következőket rendelte el:

1. Folyó évi április 11-től kezdve a Budapesten toborzottak nem vonulnak be azonnal csapataikhoz, hanem csoportonként, az alább meghatározott napokon: a) azok, akik a hónap 14-től bezárólag 20-ig toboroztatnak, a következő hónap 2-án; b) azok, akik a hónap 21-től a hónap végéig toboroztatnak, a következő hónap 12-én; c) azok, akik a hónap 1-túl 10-ig toboroztatnak, ugyanazon hónap 22-én. Kivételt képeznek azok, akik Budapestre menekültek és itt lakásuk nincs, továbbá olyan emberek, akik a toborzóbizottság által azonnali bevonulásra utasíttatnak.

2. A betoborzott, tehát még be nem vonult szervezett munkások bevonulásuk napját megelőző utolsó napig megkapják a munkanélküli segélyt, bevonulásuk napján pedig visszamenőleg a kötelező aláírásának napjától bevonulásuk napjáig az étkezési váltságot.

> [1] Ehelyütt meg kell jegyeznünk, hogy Böhm, mihelyt Pogány bukása után kinevezték hadügyi népbiztossá, azonnal beszüntette a toborzásnak a Pogány-éra alatt dívott színpadias formáját.

« Vasfegyelmet követelő parancs. | KEZDŐLAP Tartalomjegyzék | Direktóriumok ne avatkozzanak katonai kérdésekbe. »