« a) Thököly Imre erdélyi hadjárata. A zernyesti csata 1690. augusztus 21.-én. | KEZDŐLAP Tartalomjegyzék | c) A főseregek hadműveletei. Belgrád ismét török kézre kerül. »

b) Mezzomorto ruméliai pasa dunamenti hadműveletei.

Thököly remek erdélyi hadjáratának sikerei által felbátorítva, Mezzomorto ruméliai pasa megkezdte támadó előnyomúlását a Duna völgyében. Legközelebbi célja a Hompesch ezredes által nem valami kitartóan védett Viddin volt. Maga a pasa 15.000 emberrel a szárazföld felől, a dunai hajóhad pedig a víz mentéről támadta meg az erősséget, melynek védőrsége alig öt napi ostrom után, augusztus 29.-én megadta magát. Ezek után a pasa a Dunán, illetve annak mentén fölfelé haladva úgyszólván ellenállás nélkül elfoglalta Kladovát, Orsovát, Galambócot és Ramot, miáltal a Duna ezen szakaszának feltétlen ura lett.

« a) Thököly Imre erdélyi hadjárata. A zernyesti csata 1690. augusztus 21.-én. | KEZDŐLAP Tartalomjegyzék | c) A főseregek hadműveletei. Belgrád ismét török kézre kerül. »