« X. Az öttagú hadügyi népbiztosság tevékenysége. | KEZDŐLAP Tartalomjegyzék | Nemzetközi ezredek megalakítása. »

Öttagú hadügyi népbiztosság kinevezése.

Pogány után, aki bukása után Kun Béla védőszárnyai alatt a külügyi népbiztosságnál húzta meg magát, a hadügyek élére egyszerre öt népbiztos is került: Kun Béla, Böhm Vilmos, Szántó Béla, Fiedler Rezső és Haubrich József; utóbbi eddig még teljesen ismeretlen alak volt a nagyközönség előtt.

Hogy az eddigi helyett minél előbb egy tanácskormány céljainak és intencióinak megfelelő hadsereg létesüljön, az új öttagú népbiztosság lázas tevékenységgel fogott hozzá a szervezési munkához.

Hivatalukat az új népbiztosok az április 6-án kiadott és a 35. sz. mellékletben foglalt „Parancs”-csal foglalták el.

Ezek szerint Pogányéknak nagyjából véve inkább csak a megfélemlítésen alapuló terrorja helyett az öttagú népbiztosság fenti proklamációjában már határozottan és nyíltan a teljesen nyers, durva erőszak alkalmazását helyezte kilátásba.

Vasöklét az öttagú direktórium mindenekelőtt a volt tényleges tisztekkel, hivatalnokokkal és a volt hivatásos altisztekkel szemben éreztette az április 6-án kelt 7806/eln. 6. számú, ugyancsak a 35. sz. mellékletben közölt rendelettel.

« X. Az öttagú hadügyi népbiztosság tevékenysége. | KEZDŐLAP Tartalomjegyzék | Nemzetközi ezredek megalakítása. »