« 4. A hadműveletek lefolyása. | KEZDŐLAP Tartalomjegyzék | b) Napoleon első támadó lökeme Blücher ellen. »

a) Schwarzenberg és Blücher előnyomulása Aube folyóig.

Schwarzenberg a főerővel december 21.-én Baselnél és Schaffhausennél, Kaubnál és Lahnsteinnál, Wrede Offenburgnál, Wittgenstein pedig Rastadtnál s végül Blücher január 1.-én Mannheimnál kelt át a Rajnán, minek megtörténte után a lassú előnyomulás Langres, illetve Nancy felé kezdetét vette.

A franciák előretolt csoportjai csakhamar megkezdték a visszavonulást. Marmont, Victor és Ney január 22.-éig St. Diziernél egyesültek; Mortier ugyanezen időig Bar sur Aube-ig vonult vissza. Előbb említett csoporttal szemben Blücher, aki a hátában lévő várakban jelentékeny erőket hagyott vissza, maradt mintegy 30.000 emberrel előnyomulásban, míg Schwarzenberg, a Bubna-hadosztálynak a Lyonnál lévő Augereau ellen történt kikülönítés után, főerejét Tranes-ra vezette. Január 27. és 29-ike között Blücher Brienne-ig, Schwarzenberg oszlopai pedig Joinville–Bar sur Aube–Bar sur Seine vonaláig jutottak előre s így az utóbb említett napon a két hadsereg egyesülése befejezettnek volt tekinthető.

« 4. A hadműveletek lefolyása. | KEZDŐLAP Tartalomjegyzék | b) Napoleon első támadó lökeme Blücher ellen. »