« Augusztus 18-ika. | KEZDŐLAP Tartalomjegyzék | Augusztus 19-ike. »

Megjegyzések.

Az e napi események közül elsősorban a IV. hadtest nem egészen helytálló jelentései érdemelnek figyelmet, amelyek eleinte felvillanyozólag hatottak ugyan, de aztán annál keserűbb csalódást váltottak ki. Az ily kiszínezett, a valódi, gyakran kellemetlen helyzeteket szépíteni akaró jelentésektől minden rangú és rendű parancsnoknak tartózkodnia kell.

A másik érdekes jelenség, a kivált cseh nemzetiségű csapatokból álló 9. hadosztálynak elég szívós kitartása, ami másrészt arra enged következtetni, hogy a szerbek még sem léphettek fel vele szemben valami nagy túlerővel.

Kiemelendő továbbá, hogy a szerbek úgy itt a 9. hadosztállyal, mint a legdélibb szárnyon a 13. gyalogdandárral szemben, tehát mindenütt a szárnyak átkarolására törekedtek, ami végeredményben sikerrel is járt.

« Augusztus 18-ika. | KEZDŐLAP Tartalomjegyzék | Augusztus 19-ike. »