« h) Rákóczi hadműveletei a rácok ellen. | KEZDŐLAP Tartalomjegyzék | i) Bercsényi és Heister hadműveletei a fegyverszünet megkötéséig. »

Megjegyzések. Elmélkedések.

Azt Rákóczi igazán rosszul tette, hogy immár másodszor dúlással és fosztogatással kapcsolatos büntető expedició személyes vezetésére vállalkozott. Neki az ilyen tisztán katonai szempontból nem egészen faire s meglehetősen odiózus dologtól feltétlenül távol kellett volna tartania magát. Bercsényinek erre vonatkozó felfogása és ebből kifolyó ellentétes véleménye, sőt határozott ellenzése feltétlenül helyes volt. Az ilyen mellékes és még teljes siker és győzelem esetén sem valami épületes feladat elvégzésével feltétlenül egyik alvezérét kellett volna megbíznia, míg őneki inkább máris a Dunántúlon vagy a Felvidéken volt a helye, ahol minden pillanatban komoly, sorsdöntő események bekövetkezésére lehetett és kellett számítani.

Szeged megostromlása is a törökök érzékenységére való tekintettel már kezdettől fogva oly kényes problémának volt tekinthető, hogy azt jobb lett volna már eleve kikapcsolni az elhatározott hadművelet programmjából, semhogy utólag szégyenszemre kelljen a vár alól elvonulni.

« h) Rákóczi hadműveletei a rácok ellen. | KEZDŐLAP Tartalomjegyzék | i) Bercsényi és Heister hadműveletei a fegyverszünet megkötéséig. »