« Megjegyzések. Elmélkedések. | KEZDŐLAP Tartalomjegyzék | 7. A horvát pórlázadás és az 1573–1575. évi török foglalások. »

6. Az 1572. évi pozsonyi országgyűlések. Rudolf királlyá választása.

A betegeskedő Miksa egyik legfőbb gondja volt, hogy idősebb fiának, Rudolfnak mind Magyarországon, mind egyéb tartományaiban az örökösödést biztosítsa. Evégből 1572 február 2.-ára Pozsonyba országgyűlést hirdettetvén, azon a rendek, még mielőtt Miksa az erre vonatkozó előterjesztést megtette volna, Rudolfot ifjabbik királlyá kiáltották ki s nyomban utána az adót is megszavazták 2–2 forintjával házhelyenként s végül a koronázó országgyűlést még ugyanazon év szeptember 8.-ára tűzték ki. Ezen a koronázást az említett hónap 25.-én Verancsics Antal érsek nagy fénnyel végrehajtván, a rendek az új királynak koronázási ajándékul minden jobbágytelek után egy aranyforintot szavaztak meg.[1]

> [1] Corpus Juris Hung. I. 542., 544. – Forgách id. m. XXII. 699. – Istvánffy id. m. XXIV. 522. – Katona id. m. XXV. 320. – Miller id. m. 440. – Langvetus Hubert szász követ, Epistolae Secr. ad. princ. suum. Ep. 45. I. 109.

« Megjegyzések. Elmélkedések. | KEZDŐLAP Tartalomjegyzék | 7. A horvát pórlázadás és az 1573–1575. évi török foglalások. »