« 50. sz. melléklet a) A hadügyi népbiztosság ápr. 17-i összefoglaló jelentése. | KEZDŐLAP Tartalomjegyzék | 51. sz. melléklet Kratochwil tábornok jelentése. »

50. sz. melléklet
b) Az április 13., 14. és 15-i helyzetjelentések

Április 13.: A székely különítmény védelmi szakaszában a helyzet változatlan. A Técsőn volt 23. vadászszázad leszerelt és elszállíttatott. Egy román üteg Hadad községet f. hó 12-én reggeltől állandó lassú tűz alatt tartja. A 21. és 24. székely csoportok előtt az ellenség általában élénkebb tüzelési tevékenységet fejt ki. Az arcvonalban levő román katonaságot román kir. csapatok váltják fel és francia erősbítéseket is várnak. Fokozottabb felderítés elrendelve. A 39. dandárcsoport védelmi szakaszában a helyzet változatlan. – A 6. hadosztály védelmi szakaszában a 101. dandárcsoportnál az egész napon át ágyúharc és lassú csatártűz. A halmágycsucsai csoport katonáinak hangulata és fegyelme hanyatlóban.

Április 14.: A helyzet általában változatlan.

Április 15.: A helyzet általában változatlan. A románok felváltásokat és csapateltolásokat eszközölnek; állítólag egy új román hadosztály is beérkezett a demarkációs vonalra. E szerint egy román támadás lehetősége előtérbe lép. A székely csoportok arcvonalán a románok élénk járőr- és tüzelési tevékenységet fejtenek ki.

« 50. sz. melléklet a) A hadügyi népbiztosság ápr. 17-i összefoglaló jelentése. | KEZDŐLAP Tartalomjegyzék | 51. sz. melléklet Kratochwil tábornok jelentése. »