« a) Erőviszonyok. Hadrendek. Hadászati felvonulás. | KEZDŐLAP Tartalomjegyzék | c) Az események és hadműveletek rövid vázlata. »

b) Hadműveleti tervek.

Mack abból a jelszóból kiindulva, hogy az ellenséget a támadásban meg kell előzni, a már beérkezett csapatokkal szeptember 2.-án bevonult Bajorországba, hogy ezt az államot a koalicióhoz való csatlakozásra, vagy legalább semleges magatartásra bírja. Ámde a bajorok Bamberg felé kitérnek előle, mire Mack, ahelyett, hogy azokat, izolált állapotukban való megverés céljából követte volna, csapatjait az Iller folyóig vezeti előre. Szeptember 18.-án ideérve, a Schwarzwaldba előretolt biztosító csapatok védelme alatt a Bodeni tótól Ulmig terjedő állást foglal, itt akarván az oroszok beérkezését bevárni, hogy aztán azokkal együtt a főiránnyal Strassburg felé a további előnyomulást folytassa. Jobboldalát az ansbachi semleges porosz terület által teljesen védettnek tételezte fel.

Napoleon hadműveleti tervét csak akkor állapította meg, amikor szeptember 20.-án az osztrák seregnek az Iller felé való előnyomulásáról hírt vett. Ekkor hadászati felvonulásának súlypontját balfelé tolja el, hogy Mannheim környékéről minél előbb a Duna donauwörthi szakaszát elérve, ekként magát az osztrák és a orosz sereg közé ékelve, az utóbbit mindaddig feltartóztassa és távoltartsa, amíg az előbbit döntő csatára kényszerítve, minél tökéletesebben tönkreteszi.

« a) Erőviszonyok. Hadrendek. Hadászati felvonulás. | KEZDŐLAP Tartalomjegyzék | c) Az események és hadműveletek rövid vázlata. »