« 4. Az 1380. évi hadjárat. | KEZDŐLAP Tartalomjegyzék | 5. Az 1381. évi hadjárat. »

Megjegyzések. Elmélkedések.

A Velence által folytatott heroikus küzdelem és különösen a hős Pisani zseniális ötletei és az a következetes szinte emberfelettinek látszó nagy erőfeszítés, amellyel azokat végre is hajtotta, miáltal ellenfelei fölött újból fölülkerekednie sikerült, valóban mindnyájunk mély csodálatát és elismerését érdemlik ki. Hogy ezek a nagy, és fényes sikereket is felmutató erőfeszítések még sem hozták meg a végleges döntést, az nem Pisanin, sem minden áldozatra kész honfitársain, hanem a felette nehéz körülményeken múlott és Velence még örülhetett, hogy legalább a dolgoknak reá nézve ily kedvező fordulatát sikerült elérnie.

A szárazföldi hadműveletekben, főkép a magyar hadak eltávozása folytán, mindkét félnél nagymérvű pangás állott be, ami szintén nem volt alkalmas arra, hogy a végleges döntést siettesse, avagy előidézze.

« 4. Az 1380. évi hadjárat. | KEZDŐLAP Tartalomjegyzék | 5. Az 1381. évi hadjárat. »