« Román atrocitások. | KEZDŐLAP Tartalomjegyzék | A gyulafehérvári román nemzetgyűlés határozata. »

Berthelot tábornok beszünteti a vasúti közlekedést a Tiszán át.

„Berthelot tábornok, a francia katonai misszió vezetője és a Romániában és Dél-Oroszországban működő csapatok parancsnoka részéről Presan tábornok, a román hadsregek vezérkari főnöke részére Bukarest. – 68/2. sz. Főhadiszállás 1918. december 7. – Van szerencsém megkérni, hogy a budapesti francia katonai misszióhoz intézett alábbi táviratom másolatát jóváhagyólag tudomásul venni szíveskedjék.

„Berthelot tábornok rádiósürgönye 1918. december 6-án a budapesti francia katonai misszióhoz:

„Kérem a vasútanyagnak, élelmiszereknek és különböző anyagoknak minden közlekedését a Tisza bal partjáról annak jobb partjára azonnal beszüntetni. Hogy a vasúti hálózat rendes kihasználása és az erdélyi lakosság élelmezése biztosíttassék, vonatok nem mehetnek át Magyarországba, hacsak a magyar kormány arra nem kötelezi magát, hogy ugyanannyi számú, jó karban levő gépet és vagont visszaszolgáltat és hogy ezek a vagonok sem élelmiszereket, sem hadieszközöket nem szállítanak. Parancs folytán: Caput ezredes, vezérkari főnök”.

« Román atrocitások. | KEZDŐLAP Tartalomjegyzék | A gyulafehérvári román nemzetgyűlés határozata. »